title: Sagitta (geometria)

text: Geometriassa sagitta on ympyrään ja säännölliseen monikulmioon liittyvä käsite. Olkoon formula_1 ympyrä, jonka keskipiste on formula_2 ja formula_3 formula_1:n jänne. Piirretään säde formula_5 siten, että formula_5 ja formula_3 ovat kohtisuorassa toisiaan vasten. Olkoon formula_8. Tällöin formula_9 on nimeltään jänteen formula_3 sagitta.


title: Sagitta (geometria)

text: Olkoon formula_11 säännöllinen monikulmio, jonka ympäri piirretyn ympyrän säde on formula_12 ja sisään piirretyn ympyrän säde formula_13. Tällöin formula_11:n sagitta on formula_15.


title: Kerrang!

text: Kerrang! on brittiläinen EMAP:in julkaisema viikoittain ilmestyvä musiikkilehti, joka on pääasiassa keskittynyt rockiin ja metallimusiikkiin.


title: Kerrang!

text: Lehden nimi ”Kerrang!” jäljittelee onomatopoeettisesti sitä ääntä, joka syntyy, kun sähkökitaralla soitetaan voimasointu.


title: Kerrang!

text: Geoff Bartonin päätoimittama "Kerrang!" julkaisi ensimmäisen numeronsa 6. kesäkuuta 1981 Sounds-musiikkilehden sivujulkaisuna, joka keskittyi New Wave of British Heavy Metal-tyylisuunnan yhtyeistä ja muista nousevista hard rock -yhtyeistä kirjoittelemiseen, kuten esimerkiksi AC/DC:stä, joka oli ensimmäisen lehden kannessa.


title: Kerrang!

text: Ensimmäinen suomalainen yhtye, josta kerrottiin Kerrang!-lehdessä ja pääsi sen kanteenkin oli Hanoi Rocks, josta kirjoitettiin ensi kerran lehdessä elokuussa 1982. Lehti kirjoitteli itse yhtyeestä ja sen synnyttämästä glam rock- ja glam punk-ilmiöstä vuosina 1982–1985. 1980-luvun lopulla ja 1990-luvun alussa lehti kiinnostui glam-linjan mukaisesti glam metalista (esimerkiksi Mötley Crüe ja Poison) ja myös thrash metalista (esimerkiksi Metallica, Testament ja Slayer), mutta hylkäsi nämä suunnat ja niitä edustaneet yhtyeet grungen ja Nirvanan noustua huipulle. Lukijat ovatkin syyttäneet, että Kerrang! keskittyy liikaa suosituksi tulleiden muoti-ilmiöiden tukemiseen ja niistä kirjoittelemiseen.


title: Kerrang!

text: 6. huhtikuuta 1991 ilmestyi kantalehti Soundsin viimeinen numero, mutta Kerrang! on siitä lähtien jatkanut itsenäisenä lehtenä ja ottanut itselleen Soundsin aseman.


title: Kerrang!

text: Kerrang!in menestynein aikakausi oli vuosituhannen vaihteessa päätoimittaja Paul Reesin aikana. Rees näki nu-metal yhtyeiden, kuten Limp Bizkit ja Linkin Park, tulon ja lehti aloitti tämän tyylisuunnan tukemisen. Vuonna 2002 lehti löi New Musical Express-lehden (NME) tullen Britannian suurimmaksi viikoittaiseksi musiikkilehdeksi. Ashley Birdistä tuli Kerrang!in päätoimittaja vuosiksi 2003–2005, kun Rees siirtyi päätoimittajaksi Q Magazineen. Epäonneksi Birdille nu-metal kupla poksahti ja Kerrang!in myyntiluvut laskivat nopeasti.


title: Kerrang!

text: Kun Paul Branniganista tuli päätoimittaja huhtikuussa 2005, Kerrang! päätti keskittyä uusien musiikillisten suuntien löytämiseen, mutta samalla myös vanhoista, jo lehden historiassa mainituista yhtyeistä kirjoittamiseen. Seuraavien kuukausien aikana lehti kirjoitti uusista yhtyeistä, kuten My Chemical Romance, HIM, 30 Seconds To Mars, Mastodon ja Bullet for My Valentine rinnakkain vanhojen klassikoiden, kuten Metallican, Slayerin, Iron Maidenin, Nirvanan, System of a Downin ja Green Dayn kanssa. Kuten aikanaan Hanoi Rocksin, Kerrang! nosti suomalaisen HIM:in brittiläisten tietoisuuteen ja itsensä kanteen. Viimeisimmät lehden ansiosta kuuluisuuteen nousseet yhtyeet olivat sheffieldiläinen metalcore yhtye Bring Me the Horizon ja post-hardcoren Enter Shikari ja walesiläisen Lostprophets.


title: Kerrang!

text: Levikkitilastojen mukaan (Audit Bureau of Circulations) 17. helmikuuta 2006, Kerrang! oli jälleen ohittanut kilpailijansa New Musical Expressin tullen näin suurimmaksi viikoittaiseksi musiikkilehdeksi Yhdistyneessä kuningaskunnassa. 15. helmikuuta 2006 Kerrang! myi 12 000 lehteä enemmän viikossa kuin kilpailijansa.


title: Kerrang!

text: EMAP aloitti Australian Kerrang!-lehden julkaisun 1990-luvun lopulla. Lehti julkaistiin kuukausittain toisin kuin brittiläinen kantalehtensä. Kun Australian Kerrang! ei pärjännyt kilpailussa paikallisten musiikkilehtien kanssa, se lopetettiin 2004.


title: Kerrang!

text: Vuonna 2000 EMAP perusti koko Britannian kattavan digitaalisen radioaseman. 10. kesäkuuta 2004 "Kerrang! 105.2" aloitti toimintansa paikallisradiona West Midlandsissa lontoolaisen ODD-mainostoimiston mainonnan tuella. Päivän aikana radioasema soittaa helpommin lähestyttäviä ja sulatettavia yhtyeitä Red Hot Chili Peppers, Oasis ja Kaiser Chiefs. Illan ja viikonloppujen ohjelmisto on varattu eri erikoisohjelmille, jotka käsittelevät useita eri rock-musiikin alagenrejä.


title: Kerrang!

text: Vuonna 2001 EMAP perusti televisiokanavan "Kerrang! TV". Kuten radioasemakin, televisiokanava suosii rockin valtavirtaa, mutta myös klassisempia rockyhtyeitä, kuten Aerosmithia, Guns N’ Rosesia ja Whitesnakea.


title: Hino

text: Hino voi tarkoittaa seuraavia asioita:


title: Hanomag

text: Hannoversche Maschinenbau AG Hanomag oli vuonna 1835 perustettu saksalainen yhtiö, joka valmisti höyrykoneita, vetureita, työkoneita ja autoja. Yhtiön perusti Georg Egestorff, alun perin nimellä "Eisen-Giesserey und Maschinenfabrik Georg Egestorff". Toisen maailmansodan aikana yhtiön autotehdas valmisti kuljetuskalustoa sotilaskäyttöön.


title: Hanomag

text: Hanomagin kuorma-autotuotanto myytiin vuonna 1971 kokonaan Daimler-Benz-yhtiölle, joka valmisti Hanomag-Henschel-merkkisiä kuorma-autoja vuoteen 1974 asti. Tämän jälkeen yhtiö valmisti enää vain työkoneita. Japanilainen Komatsu osti työkonetuotannon 1980- ja 1990-lukujen taitteessa.


title: Valtaventtiili

text: Valtaventtiili on höyryveturin päätoimintaventtiili, jonka avulla veturin tehoa ja nopeutta säädetään.


title: Valtaventtiili

text: Venttiilin yhdistää kattilaan tai tulistimen laatikkoon valtaputki.


title: Valtaventtiili

text: Käyttökuntoisista höyryvetureista Kovjoella liikennöivässä Ojakkalan–Olkkalan rautatien veturi n:o 3:ssa (Orenstein & Koppel 7325/1920, 0-6-0wt) on ulkopuolinen, höyrykuvun oikealle puolelle kattilan päälle asennettu valtaventtiili, jolloin valtaputken saattoi jättää kokonaan pois tai se typistyi lyhyeksi yhdysputkeksi kuvun ja venttiilin välille.


title: Valtaventtiili

text:
Rakennetta käytettiin pääasiassa 600 mm märkähöyrykalustossa tilan säästämiseksi ja huollon helpottamiseksi, joskin niitä asennettiin jonkin verran myös 750 mm kalustoon. Esimerkiksi Kausalan–Leininselän rautatien molemmissa vetureissa ja niiden kanssa samanlaisissa Harvialan metsäradan ja Åminneforsin teollisuusradan ykkösvetureissa oli sellainen.
Osaltaan tämä johtui siitä että Orenstein&Koppel –tehdas käytti pitkään samaa kattilamallia kaikkien eri kapearaideleveyksien vetureissaan. Vasta 30-luvulla valmistuneissa vetureissa (esimerkiksi Åminnefors 2, Orenstein & Koppel 12782/1936, 0-6-0wt) on sisäinen valtaventtiili.


title: Valtaventtiili

text: Ulkoinen valtaventtiili voitiin sijoittaa myös höyrykuvun eteen; silloin sen käyttötanko kulkee erillistä putkea pitkin höyrykuvun läpi. Tällainen valtaventtiilirakenne on muun muassa Suomen vanhimmassa kapearaideveturissa, Fiskarsin Krauss-veturissa.


title: Valtaventtiili

text: Suomessa rakennetuissa vetureissa valtaventtiili oli lähes aina sisäinen.


title: Jokainen hakee juomansa itse

text: Jokainen hakee juomansa itse on suomalaisen Freud Marx Engels & Jung -yhtyeen neljäs studioalbumi ja julkaistiin vuonna 1989. Levyn tunnetuimmat kappaleet ovat "Nattasia katsomassa eli Pekuulijenkka twist" sekä Tom Russell-cover "Danny Show".Albumi ilmestyi vuonna 1989 vähän ennen kuin Romanian diktaattori Nicolae Ceaușescu kukistui joulukuun lopulla samana vuonna. Albumin kappaleella "Dracula ja Pyhä Nicolae" tätä ennustettiin vain hiukan ennen kuin se todellisuudessa tapahtui.


title: Tulistinhöyryveturi

text: Tulistinhöyryveturi on erityisellä tulistimella eli lisäputkistolla varustettu höyryveturi, joka pystyy käyttämään polttoaineen hyödykseen paremmin ja antaa paremman tehon kuin vanhempi ns. märkähöyryveturi.


title: Tulistinhöyryveturi

text: Tulistinputket on sijoitettu tuliputkien joukossa kulkeviin laajempiin ns. lieskaputkiin ja ne yhdistävä valtaputken päähän kytketty tulistimen laatikko puolestaan nokikaappiin.


title: Tulistinhöyryveturi

text: Höyryliikenteen loppuaikoina lähes kaikki veturit olivat tulistintyyppisiä.


title: Tulistinhöyryveturi

text: Tätä kirjoitettaessa (2007) vanhin ajokuntoinen ttulistinveturi Suomessa on Jokioisten Museorautatien käytössä oleva LWR6 (Tampella 141/1909, 2-8-0).


title: Tulistinhöyryveturi

text: Kesken kunnostusta olevan Karjalankosken rautatien kakkosveturin (Krauss 4283/1900, 0-4-0 wt, ex Kaukas 2), tulistinkattila on Lokomon vuonna 1939 valmistama alkuperäistä suurempi uudiskappale, alun perin veturi oli märkähöyrytyyppinen.


title: Keltasilmävälskäri

text: Keltasilmävälskäri ("Ctenochaetus strigosus") on Havaijin ympäristössä elävä välskärikala, jota pidetään meriakvaarioissa.


title: Keltasilmävälskäri

text: Keltasilmävälskäri muuttaa väritystään kasvaessaan. Poikaset ovat aivan keltaisia, aikuisen yksilön vartalossa on kapeita ruskeita ja violetteja juovia, päässä sinisiä pilkkuja ruskealla pohjalla. Silmän ympärillä on auringonkukan keltainen rengas. Se kasvaa noin 10–15 cm pitkäksi.


title: Keltasilmävälskäri

text: Keltasilmävälskäreitä elää ainoastaan Havaijin ja Johnstonin atollin lähistöllä keskisellä Tyynellämerellä. Muualla tehdyt havainnot ovat todennäköisesti sekaannuksia lajiin "Ctenochaetus truncatus".


title: Keltasilmävälskäri

text:
Keltasilmävälskäri voi olla aggressiivinen ruokapaikkoja puolustaessaan, lähinnä muita välskäreitä kohtaan.
Keltasilmävälskärit syövät kasvispitoista ruokaa, sekä akvaariossa kasvavaa levää että kasvisruokavalmisteita.


title: Noesis

text: Noesis (: "ymmärrys", "käsityskyky", "ajattelu") on fenomenologiassa tietoisuuden intentionaalinen akti ("noeettinen akti"). Esimerkiksi "ajattelu", "rakastaminen", "vihaaminen" ja "kuvitteleminen" ovat kaikki sanoja, jotka kuvaavat, mitä mieli tekee. "Rakastamista" ei kutsuta uskomukseksi, koska se on jotain, mitä tehdään, eikä jotain, mitä vain pidetään totena.


title: Takamehtien mekatähtiä

text: Takamehtien mekatähtiä on suomalaisen Freud Marx Engels & Jung -yhtyeen kolmas studioalbumi ja julkaistiin vuonna 1988.


title: Nokikaappi

text: Nokikaappi on höyryveturin keulassa oleva tila, johon tuliputket päättyvät ja josta savupiippu alkaa.


title: Nokikaappi

text: Tähän tilaan kertyy osa tuliputkien kautta tulleesta lentotuhkasta, joka poistetaan määräajoin lapiolla tai – isoissa vetureissa – erityisellä työntimellä.


title: Nokikaappi

text: Nokikaappiin on sijoitettu myös veturin omalla poistohöyryllä toimiva, tarpeen mukaan vetoa lisäävä vetopuhallin, apulietsoin sekä tulistajaelementit yhdistävä tulistajan laatikko.


title: Nokikaappi

text:
Nokikaappi avataan veturin ylöslämmityksen aluksi ja tuhkat poistetaan; myös tilassa mahdollisesti olevat sihdit puhdistetaan tarpeen vaatiessa. Lopuksi kaapin luukku suljetaan tiiviisti, koska pienikin vuoto haittaa kaappiin muodostuvaa tyhjiötä ja siis vetoa.
Nokikaapin kautta on ylimalkaan pääsy tuli- ja lieskaputkiin; jos tulistajaelementtejä on irrotettava huoltoa varten, se tehdään juuri nokikaapista käsin.


title: Gliese 581 d

text: Gliese 581 d on väitetty punaista kääpiötähteä Gliese 581 kiertävä planeetta, joka löydettiin La Sillan observatorion HARPS-instrumentilla vuonna 2007.. Heinäkuussa 2014 julkaistun uuden tutkimusten mukaan Gliese 581 d:tä ei ole olemassa.


title: Gliese 581 d

text: Planeetan keskietäisyys keskustähdestä eli radan isoakselin puolikas on 0,25 AU, radan soikeus 0,2 ja kiertoaika keskustähden ympäri 84,4 Maan vuorokautta. Planeetan massa on kahdeksan Maan massaa, säde 1,96 Maan sädettä ja tiheys noin 7300 kg/m.


title: Gliese 581 d

text: Planeetta voisi olla elinkelpoinen, vaikka se saattaa olla ainakin jossain määrin vuorovesilukkiutunut ja keskustähti on punainen kääpiö. Mahdollinen elinkelpoisuus perustuu siihen, että planeetalla voisi olla kasvihuoneilmiö. Toukokuussa 2011 julkaistun, kolmiulotteiseen globaaliin ilmastomalliin perustuvan tutkimuksen mukaan hiilidioksidipitoinen ilmakehä riittäisi pitämään Gliese 581 d:n pintalämpötilan veden sulamispisteen yläpuolella. Kasvihuoneilmiö nostaisi planeetan lämpötilaa tätäkin enemmän, mikäli planeetalla esiintyisi vettä. Vesipitoisessa ilmakehässä tapahtuva pilvien muodostuminen nostaisi samalla planeetan heijastavuutta ja siten osaltaan myös tasoittaisi lämpötilan nousua.


title: Gliese 581 d

text: Toistaiseksi planeetan ilmakehän kemiallisesta koostumuksesta ei ole havaintoja.


title: Gliese 581 d

text: Elokuussa 2009 lähetettiin australialaisen Canberra Deep Space Communication Complexin 70 metrin radioteleskoopilla yli 25 000 ihmiseltä ympäri maailmaa kerättyä tervehdystä Gliese 581 d:tä kohti.


title: Gliese 581 b

text:
Gliese 581 b on eksoplaneetta, joka kiertää keskustähteään Gliese 581:tä. Se on niin sanottu "kuuma neptunus". Eksoplaneetta kiertää keskustähteään 0,041 AU:n päässä eli noin 6 miljoonan kilometrin etäisyydellä, noin 5,36865 päivän jaksolla. Radan soikeus on noin 0,031.
Planeetan massa on vähintään 0,05 Jupiterin massaa. Säde on 4,02 Maan sädettä. Planeetan tiheys 1506 kg/m3, lämpötila 420 kelviniä eli noin 147 °C.


title: Luotsikatu

text: Luotsikatu () on katu Helsingissä, Katajanokan kaupunginosassa. Se ulottuu nykyisin Satamakadulta Vyökadulle. Aikaisemmin se jatkui länsipäässään Tove Janssonin puiston (ent. Katajanokanpuiston) läpi Kanavakadulle lähelle Uspenskin katedraalia, mutta tämä länsiosa on muutettu puistokäytäväksi. Luotsikatua reunustavat rakennukset on rakennettu pääosin 1800-luvun lopussa ja 1900-luvun alussa, ja ne edustavat jugend-tyyliä. Rakennuksien arkkitehteihin lukeutuvat muun muassa Eliel Saarinen, Herman Gesellius ja Armas Lindgren, jotka ovat suunnitelleet Luotsikatu 1:n (Tallbergin talo) ja 5:n (Eol), sekä Selim A. Lindqvist, joka on suunnitellut Luotsikatu 2:n (Aeolus).


title: Kuuma neptunus

text: Kuuma neptunus on eksoplaneetta, joka kiertää tähteään tarpeeksi lähellä (vähemmän kuin yhden astronomisen yksikön päässä). Kuuman neptunuksen massan tulee olla Uranuksen ja Neptunuksen massan kaltainen. Uusimpien havaintojen mukaan kuumia neptunuksia saattaa olla maailmankaikkeudessa enemmän kuin aiemmin on ajateltu. Ensimmäinen löydetty kuuma neptunus oli Mu Arae c (tai HD 160691 c).


title: Supermaapallo

text: Supermaapallo eli supermaa on Maata suurempi, mutta Neptunusta pienempi planeetta.


title: Supermaapallo

text: Supermaita on löydetty muilta tähdiltä. Supermaiksi sanottujen eksoplaneettojen massat ovat yleensä välillä 1–10 Maan massaa. Supermaista tiedetään varsin vähän, monesti lähinnä rata-arvojen lisäksi massa ja säde. Supermaa saattaa olla joskus Maan tapainen pii-rautaplaneetta. Tavallisemmin supermaa on kaasupintainen mini-neptunus tai vetinen valtameriplaneetta. Maan tyyppisen supermaan säteen yläraja on 1,5 Maan sädettä.


title: Supermaapallo

text: Supermaa ei välttämättä kierrä keskustähteään elinkelpoiselle vyöhykkeellä.


title: Supermaapallo

text: Supermaat ovat havaituissa eksoplaneetoissa erittäin yleisiä.


title: Supermaapallo

text: Supermaa saattaa muistuttaa Maata siinä suhteessa, että se on rakentunut pääosin raudasta ja piipitoisista silikaattimineraaleista. Supermaan keskustassa on rautaydin, jota ympäröivät silikaattipitoiset vaippa ja kuori. Löydetystä eksoplaneetoista tiedetään useimmissa tapauksissa vain massa. Tämän perusteella voidaan yrittää arvioida sitä, onko kyseessä supermaa vai ei.


title: Supermaapallo

text: Supermaan pinta lienee suhteellisen tasainen ja vuoret matalia, koska eroosio on nopeaa. Nykyään geologista aktiivisuutta pidetään yleisesti ottaen elämälle hyvänä, vaikka se aiheuttaakin paikallisia katastrofeja kuten tulivuorenpurkauksia ja maanjäristyksiä. Tämä johtuu siitä että Supermaassa nopea silikaattisykli kierrättää planeetan ilmakehän kaasuja ja muun muassa tasaa lämpötiloja sekä tuottaa elämän tarvitsemaa hiiltä yhteyttämistä varten ilmakehään. Supermaan mannerlaatat ovat ohuita ja nopeasti uusiutuvia. Vertailun vuoksi noin kymmenesosan Maan massaisella Marsilla oli historiansa alussa vain hienoista laattatektoniikkaa, ja Maata hieman pienemmällä Venuksellakin nykyään vain vähän. Toisaalta sen suuri painovoima hidastaa mannerlaattojen liikettä.


title: Supermaapallo

text: Supermaiden suuremman massan seurauksena niiden vaipassa esiintyvät konvektiovirtaukset ovat voimakkaampia kuin Maan kokoluokan planeetoilla. Tämän vuoksi litosfääri on Maankaltaisen planeetan litosfääriä ohuempi ja tektoninen toiminta jokseenkin vääjäämättä aktiivisempaa kuin pienillä kiviplaneetoilla. Tektonisesti aktiivisen supermaan ilmakehässä on luultavasti merkittäviä määriä hiilidioksidia tai rikkidioksidia. Tämä on mielenkiintoinen tulos, sillä nykykäsityksen mukaan aktiivinen laattatektoniikka näyttelee merkittävää roolia tarkasteltaessa mahdollisuuksia elämän synnylle ja kehitykselle muilla planeetoilla ja näin supermaat saattavat olla merkittävästi pieniä kiviplaneettoja otollisempia paikkoja elämän esiintymiselle.


title: Supermaapallo

text: Jotkut tutkijat ovat esittäneet, että supermaalla ei olisi samanlaista magneettikenttää kuin Maalla. Maan magneettikenttä syntyy nestemäisessä ulkoytimessä, jossa tapahtuu konvektiota. Mutta supermaiden tiheämpi ydin muuttaisi niiden sisukset niin sitkeiksi, että ne eivät lajittuisi raudaksi ja kiveksi. Tai jos lajittuisivatkin, magneettikentän synnyttävä konvektio estyisi. Varmasti tätä ei osata sanoa, koska supermaiden sisustojen lämpötiloja ei tunneta.


title: Supermaapallo

text: Joidenkin teorioiden mukaan tyypillisen supermaan ydin on kiinteää rautaa suuren tiheyden takia. Rauta saattaa kiinteytyä jopa 10 000 kelvinissä. Tällöin supermaalla ei useinkaan olisi kosmiselta säteilyltä suojaavaa magneettikenttää. Niinpä elinkelpoisen supermaan massa saattaisi olla magneettikentän puolesta korkeintaan 2-5 Maan massaa. Ei kuitenkaan tiedetä, estääkö magneettikentän puute elämän synnyn tai olemisen. Magneettikentän puutteella lienee vaikutusta kaasukehään. Se estää keskustähteä puhaltamasta kaasukehää pois. Supermaan vaipassa sattaa olla paljon Maan vaipassa hieman harvinaisempaa postpetrovskiittia.


title: Supermaapallo

text:
Supermaan suuri geologinen aktiivisuus tuottaa hiilidioksidia kaasukehään ja ylläpitää karbonaatti-silikaatti-sykliä voimallisemmin kuin maassa. Tämä edistää elämän olemassaoloa siellä, samoin kuin se että supermaan kaasukehä ja höyrystyvät vesivarannot karkaavat hitaammin avaruuteen kuin Maassa. Tiede -lehdessä 3/2006 spekuloitiin, minkälaista elämä voisi olla erilaisilla eksoplaneetoilla. Supermaasta sanottiin, että koska painovoima on siellä voimakkaampi suuremman massan takia, olisi siellä tiheä kaasukehä ja siksi kasvihuoneilmiö, minkä ansiosta osassa planeettaa olisi runsaasti sateita ja osassa aavikko-oloja. Eläimet ja kasvit olisivat litteitä ja maanpinnanmyötäisiä, mutta suurin osa elämästä luultavasti keskittyisi meriin, missä painovoima ei haittaa niin paljon. mahdollinen magneettikentän puuttuminen
saattaa altistaa kaasukehän ja elämän haitalliselle tähtituulelle ja säteilylle.


title: Supermaapallo

text: Kivirautaisen planeetan tiheys kasvaa nopeasti, kun se kasvaa Maata massiivisemmaksi. Kivirautaisen supermaan säteen yläraja on havaintojen mukaan 1,5 maan sädettä. Joidenkin mukaan jo 1,5 kertaa Maata massiivisempi planeetta olisi "kaasukääpiö" tai mini-neptunus. Näiden planeettojen pintakerroksissa olisi suuret määrät kaasumaista vetyä tai heliumia. Tällöin varsin kevyt supermaaksi väitetty planeetta ei muistuttaisi lainkaan Maata.


title: Supermaapallo

text: Erään arvion mukaan kivirautaplaneetta voi olla jopa 2,5 Maan säteinen, mutta kaasuaan menettänyt kaasukääpiö voi olla 1,5 Maan säteinen.


title: Supermaapallo

text:
Supermaassa on monesti melko varmasti kivirautaytimen lisäksi lisäksi jäätä, vettä ja/tai kaasua. Jäinen supermaa syntyy, kun kaasua ei riitä jättiläisplaneettoihin planeettakunnan syntyvaiheessa. Jäiset supermaat tai suuret valtameriplaneetat ovat pienempiä kuin jääjättiläiset Uranus ja Neptunus, joilla on kiven ja jään lisäksi suuri kaasuvaippa. "Neptunuksen" massa on noin 10–30 Maan massan luokkaa ja säde yli 2 Maan sädettä.
Kaasukääpiö eli mini-neptunus on planeetta, jolla on vesijääydin ja vety-heliumvaippa, ja se on alle 10 Maan massainen. Tällaisen planeetan säde on noin 2–2,5 Maan säteen luokkaa ja massa noin 1,5–10 maan massaa. Vesi/jääplaneetan säde on noin 1,5–2 kertaa isompi kuin vastaavan massaisen kivirautasupermaan säde.


title: Supermaapallo

text:
2,3 Maan massaista kohdetta Kepler-11f pidetään monesti kaasukääpiönä. Pienimassainen kaasukääpiö ei kykene säilyttämään kaasukehäänsä pitkiä ajanjaksoja, jos se ajautuu liian lähelle tähteä, koska kuumassa planeetan kaasukehä karkaa nopeammin pois.
Supermaan massa on 1–10 Maan massaa. Painovoima on alle kolme g. Jos massa on yli 10 Maan massaa, planeetalla on melko varmasti vetyvaippa ja silloin se on luultavimmin Neptunuksen kaltainen jättiläisplaneetta.


title: Supermaapallo

text: Supermaapallon edellytetään lisäksi kiertävän keskustähteään melko lähellä sitä.


title: Supermaapallo

text: Koska supermaapallojen massa on määritelmällisesti pieni, niiden aiheuttama signaali on heikko ja siksi näiden kohteiden havaitseminen on perinteisesti ollut haastavavampaa kuin jättiläisplaneettojen havaitseminen. Niiden arvioidaankin olevan kaikkien planeettahavaintojen joukossa aliedustettuna. Käytännössä tehokkaimpia havaintomenetelmiä supermaapallojen havaitsemiseksi ovat ylikulkuhavainnot ja erityisesti mikrolinssi-ilmiö.


title: Supermaapallo

text: Euroopan eteläisen observatorion tutkijaryhmän mukaan maankaltaisia planeettoja voi olla Linnunradassa jopa kymmeniä miljardeja.


title: Supermaapallo

text: Supermaat ovat planeettakandidaateissa erittäin yleisiä, Ainoastaan neptunukset ovat yleisempiä.


title: Supermaapallo

text: Ensimmäiset tunnetut kaksi supermaata löydettiin vuonna 1992 kiertämästä pulsaria PSR 1257+12. Kyseisten planeettojen massa oli liian alhainen, että ne voitaisiin yksiselitteisesti luokitella kaasujättiläisiksi. Ensimmäinen löydetty tavallista tähteä kiertävä supermaa oli Gliese 876 d, joka löydettiin vuonna 2005. 7. tammikuuta 2013 mennessä yksin Kepler-avaruusteleskoopin löytämistä eksoplaneettaehdokkaista 816 oli supermaan kokoluokkaa. Myös supermaita pienempia planeettaehdokkaita oli useita satoja. Sittemmin supermaapalloiksi luokiteltavia planeettoja on löytynyt useita.


title: Supermaapallo

text: Havaintojen mukaan eksoplaneetta COROT-7b on varmuudella supermaa. Sen massa on noin viisi Maan massaa ja säde 1,68 Maan sädettä. Tämä supermaapallo on lähellä keskustähteään kiertävä kuuma niin sanottu ktooninen planeetta, jonka pintalämpötila on 1 000–1 500 °C. Corot-7b:n toinen pallonpuolisko on laskujen mukaan sulaa laavaa.


title: Conservapedia

text: Conservapedia on englanninkielinen wikihanke, jonka tavoitteena on käyttöoikeuksiltaan vapaa tietosanakirja, jonka artikkelit ovat yhteiskunnallisesti konservatiivisia ja kreationistisia. Conservapedia käyttää MediaWiki-ohjelmistoa, mutta ei ole yhteydessä Wikipediaan tai Wikimedia-säätiöön.


title: Conservapedia

text: Conservapedian on perustanut, sitä johtaa ja sen omistaa Andrew Schlafly. Schlafly on poliittisen aktivistin Phyllis Schlaflyn poika ja oikeistolainen poliittinen aktivisti. Conservapedia on perustettu syksyllä 2006 ja Schaflyn kotikoulussa opiskelevat kirjoittivat suuren osan perusmateriaalista.


title: Conservapedia

text: Sivusto on saanut runsaasti julkisuutta Euroopassa ja Suomessakin, koska sitä pidetään sisällöltään ja tyyliltään outona ja sivuston on jopa luultu olevan pelkkää parodisointia. Sivuston pitämiseen parodiana on saattanut osaltaan vaikuttaa se, että sitä on sotkettu kirjoittamalla parodisia artikkeleita.


title: Giovanni Pascoli

text: Giovanni Pascoli (31. joulukuuta 1855 San Mauro di Romagna, Forlì-Cesena, Emilia-Romagna – 6. huhtikuuta 1912 Bologna) oli italialainen runoilija. Hänen runonsa olivat melankolisia ja idealistisia, tavoittelivat yksinkertaisuutta sekä kiinnittivät erityistä huomiota yksityiskohtiin. Pascolin varhaistuotannossa kuvataan maaseudun elämää ja luontoa. Myöhäistuotantoon kuuluvissa teoksissa "Poemi conviviali" ja "Odi e inni" korostuvat puolestaan moraaliset ja yhteiskunnalliset aiheet. Pascoli käsitteli runoissaan myös historiallisia ja mytologisia teemoja.


title: Schleswig (kaupunki)

text: Schleswig () on kaupunki Saksan pohjoisimman osavaltion Schleswig-Holsteinin pohjoisosassa. Se toimii Schleswig-Flensburgin piirikunnan hallintokaupunkina. Kaupunki sijaitsee Itämeren noin 42 kilometriä pitkän Schleivuonon pohjukassa. Tältä kaupunki on myös saanut nimensä. Kaupungissa asui 24 773 ihmistä vuoden 2016 lopussa.


title: Schleswig (kaupunki)

text: Varhaisin maininta Schleswigistä on peräisin vuodelta 804 muodossa "Sliasthorp". Schlein vastarannalla sijaitseva Haithabu oli viikinkiaikana merkittävä kauppapaikka, joka tuhoutui vuonna 1066 slaavien hyökkäyksessä. Tämän jälkeen suurin osa kauppatoiminnasta siirtyi Schlein pohjoisrannalla sijaitsevaan Schleswigiin. Vuonna 947 perustettiin Schleswigin hiippakunta. Schleswigin tuomiokirkko mainitaan vuonna 1134.


title: Schleswig (kaupunki)

text: Vuodesta 1544 alkaen Gottorfin linna toimi Schleswig-Holstein-Gottorfin herttuoiden asuinsijana. Herttuoilla oli hyvin läheiset siteet Tanskan kuningashuoneeseen, mutta 1600-luvulla heidän politiikkansa muuttui itsenäisemmäksi. Suuren Pohjan sodan jälkeen Schleswigin herttuakunnan gottorfilainen osuus siirtyi jälleen Tanskan kuninkaalle. Korvauksena siitä, että linna oli menettänyt asemansa herttuan asuinsijana, sinne siirtyivät Schleswigin herttuakunnan korkein oikeus sekä hallinto.


title: Schleswig (kaupunki)

text: Toisen Saksan–Tanskan sodan seurauksena Schleswigin alue siirtyi vuonna 1864 Tanskalta Preussin hallintaan. Schleswigin kaupunki sai tuolloin Schleswig-Holsteinin pääkaupungin aseman. Vuonna 1946 Schleswig-Holsteinin osavaltiohallinnon sijaintipaikaksi määrättiin kuitenkin Kiel. Schleswig-Holsteinin korkein oikeus pysyi edelleen Schleswigissä.


title: Schleswig (kaupunki)

text: Schleswigissä on merkittävä tanskalainen vähemmistö, joka ylläpitää omia kouluja, kirjastoa ja laajaa kulttuuritoimintaa.


title: Schleswig (kaupunki)

text: Schleswigin merkittävimpiä nähtävyyksiä ovat Schleswigin tuomiokirkko, kalastajakylä Holm sekä Gottorfin linna. Linnan barokkipuutarhassa on vuonna 2005 rakennettu niin sanottu ”maapallotalo” (), jossa on esillä Adam Oleariuksen vuosina 1650–1654 konstruoiman karttapallon kopio, halkaisijaltaan noin kolme metriä.


title: Schleswig (kaupunki)

text: Noin viiden kilometrin päässä Schleswigin keskustasta sijaitsee Busdorfin kunnan alueella viikinkiaikaisen Haithabun jäänteitä. Paikalla toimii nykyään viikinkimuseo.


title: Holstein

text: Holstein voi tarkoittaa ainakin seuraavia:


title: Hodgen otaksuma

text: Hodgen otaksuma on eräs tärkeimmistä algebrallisen geometrian ratkaisemattomista ongelmista. Se liittyy epäsingulaarisiin kompleksisiin algebrallisiin varistoihin ja niiden alivaristoihin. Otaksuma sanoo, että tietyt de Rhamin kohomologialuokat ovat algebrallisia, eli summia alivariston kohomologialuokkien Poincarén duaaleista. Hodgen otaksuma on yksi Clay-instituutin millennium-ongelmista, eli ongelman ratkaisijalle on luvattu miljoonan Yhdysvaltain dollarin palkinto.


title: Hodgen otaksuma

text: Olkoon


title: Hodgen otaksuma

text: Tätä ryhmää sanotaan "X":n astetta "2k" oleviksi "Hodgen luokkien" muodostamaksi ryhmäksi. Hodgen otaksuma kuuluu:


title: Hodgen otaksuma

text: Projektiivinen kompleksinen monisto on kompleksinen monisto, joka voidaan upottaa kompleksiseen projektiiviseen avaruuteen. Koska projektiivisessa avaruudessa on Fubinin–Studyn metriikka, tällainen monisto on aina Kählerin monisto. Chowin lauseen mukaan kompleksinen monisto on myös sileä projektiivinen algebrallinen monisto, eli se on homogeenisten polynomien nollakohtien kokoelma.


title: Epimorfismi

text: Kategoriateoriassa epimorfismi on morfismi "f" : "X" → "Y", joka on "oikealta kumoutuva" seuraavassa mielessä:


title: Epimorfismi

text: Epimorfismit ovat samantapaisia kuin surjektiiviset funktiot, mutta ne eivät ole täsmälleen samat. Epimorfismin duaali on monomorfismi, eli epimorfismi kategoriassa "C" on monomorfismi duaalikategoriassa "C".


title: Epimorfismi

text: Moni abstraktin- ja universaalin algebran tutkija määrittelee epimorfismin surjektiivisena homomorfismina. Jokainen epimorfismi on algebrallisesti katsottuna epimorfismi myös kategorisessa näkökulmassa, mutta käänteinen ei ole voimassa kaikissa kategorioissa.


title: Kosmos (täsmennyssivu)

text: Kosmos tarkoittaa seuraavia asioita:


title: A. Le Coq Arena

text: A. Le Coq Arena eli Lilleküla staadion on Tallinnassa sijaitseva jalkapallostadion. Se toimii FC Floran sekä Viron maajoukkueen kotikenttänä. Nimensä se on saanut samannimisen olutmerkin mukaan. Arkkitehti Haldo Oravasin suunnitteleman stadionin katsojakapasiteetti on 11 000. Stadion otettiin käyttöön kesäkuussa 2001. Jalkapallo-otteluiden lisäksi stadionilla on järjestetty myös konsertteja.


title: Benny Kohlberg

text: Benny Kohlberg (s 17. huhtikuuta 1954) on ruotsalainen entinen maastohiihtäjä. Hänen paras arvokisasaavutuksensa on kultamitali Ruotsin viestijoukkueessa 1984 Sarajevon olympialaisissa. Samoissa kisoissa hän oli 15 kilometrin kilpailussa 19:s, mikä on hänen paras henkilökohtainen arvokisasijoituksensa. Maailmancupissa Kohlberg pääsi kerran palkintokorokkeelle sijoituttuaan kolmanneksi kaudella 1981–1982 Sveitsin La Brassus'ssa käydyssä 15 kilometrin kilpailussa.


title: Martin Bajčičák

text: Martin Bajčičák (s. 12. kesäkuuta 1976 Dolny Kubin) on slovakialainen maastohiihtäjä.


title: Martin Bajčičák

text: Bajčičák on saavuttanut yhden maailmancupin osakilpailuvoiton, 12. helmikuuta 2005 Reit im Winklistä 15 kilometrin vapaan hiihtotavan kilpailusta. Kaikkiaan hän on ollut maailmancupissa kahdesti palkintokorokkeella.


title: Martin Bajčičák

text: Arvokisoissa Bajčičák on ollut parhaimmillaan neljäs, 2005 Oberstdorfin MM-kisoissa takaa-ajokilpailussa. Vuonna 1996 Bajčičák saavutti nuorten MM-kisoista Asiagosta hopea- ja pronssimitalit. Hän edustaa "SKP Strbske Pleso" -hiihtoseuraa.


title: Tapio Kuosma

text: Tapio Kuosma on kirjoittanut sekä kaunokirjallisia teoksia että tietokirjoja. Hänellä on oikeustieteen lisensiaatin tutkinto sekä auktorisoidun kääntäjän tutkinto englannista, ranskasta ja ruotsista suomen kieleen. Tapio Kuosma on Espoon Kirjailijat ry:n ja Suomen tietokirjailijat ry:n jäsen.


title: František Jež

text: František Jež (s. 16. joulukuuta 1970 Valašské Meziříčí, Tšekkoslovakia) on tšekkiläinen uransa lopettanut mäkihyppääjä.


title: František Jež

text: Atiiviurallaan Tšekkoslovakiaa edustanut Jež saavutti kaksi aikuisten arvokisamitalia. 1992 Albertvillen olympialaisissa hän saavutti Tšekkoslovakian joukkueessa joukkuemäen pronssia, ja vuotta myöhemmin Falun MM-kisoissa Tšekin ja Slovakian yhteisjoukkueessa joukkuemäen hopeaa. Vuonna 1988 hän voitti nuorten MM-kisoissa joukkuemäen pronssia. Hänen paras henkiökohtainen arvokisasijoituksensa oli Albertvillen talviolympialaisten suurmäen 15. sija. Maailmancupissa Jež saavutti neljä henkilökohtaista osakilpailuvoittoa, kaikki kaudella 1989–1990, jolloin hän oli kokonaiskilpailussa viides.


title: Clint Jones

text: Clint Jones (s. 5. lokakuuta 1984 Monroe, Wisconsin) on yhdysvaltalainen uransa lopettanut mäkihyppääjä.


title: Clint Jones

text: Jonesin paras arvokisasijoitus on 22. sija lentomäen MM-kisoista Planicasta 2004. Val di Fiemmen MM-kisoissa 2003 hän oli normaalimäessä sijalla 23 ja sivusi sijoitustaan kahden vuoden kuluttua Oberstdorfin MM-kilpailuissa. Vuonna 2002 hän oli Schonachissa käydyissä nuorten MM-kisoissa normaalimäessä seitsemäs.


title: Clint Jones

text: Maailmancupissa Jonesin paras henkilökohtainen sijoitus on yhdeksäs, jonka hän saavutti Kuopiossa 23. marraskuuta 2001. Continental Cupissa Jones on saavuttanut kolme osakilpailuvoittoa ja kaikkiaan kymmenen palkintokorokesijoitusta.


title: Kid Kaplan

text: Louis ”Kid” Kaplan (15. lokakuuta 1901 – 26. lokakuuta 1960 Norwich, Connecticut) oli yhdysvaltalainen ammattilaisnyrkkeilijä ja höyhensarjan maailmanmestari.


title: Kid Kaplan

text: Tuolloin Venäjään kuuluneessa Kiovassa syntynyt juutalainen Kaplan muutti perheensä kanssa Connecticutin Merideniin ollessaan viisivuotias. Nyrkkeilyn hän aloitti teini-iässä Lenox Athletic Clubilla ja ryhtyi ammattilaiseksi vuonna 1919. Neljän ensimmäisen ammattilaisvuotensa aikana hän otteli yli 50 ammattilaisottelua. Vuonna 1923 hän otteli Babe Hermania vastaan kaksi ratkaisemattomaan päättynyttä ottelua ja voitti 10-eräisen ottelun tulevaa kevyensarjan mestaria Jimmy Goodrichia vastaan.


title: Kid Kaplan

text: Vuoden 1924 höyhensarjan mestaruus jäi Johnny Dundeen jäljiltä avoimeksi. Kaplan voitti Angel Diazin, Bobby Garcian ja Joe Lombardon ja pääsi iskemään tittelistä Madison Square Gardeniin 2. tammikuuta 1925 Danny Krameria vastaan. Yhdeksännessä erässä hän tyrmäsi Kramerin ja voitti mestaruuden itselleen. Hänen kaksi ensimmäistä puolustustaan olivat Babe Hermania vastaan, joista ensimmäinen päättyi ratkaisemattomaan ja toinen hänen voittoonsa.


title: Kid Kaplan

text: 163 senttimetrin pituisella Kaplanilla oli jatkuvia vaikeuksia saada pysymään painonsa höyhensarjan vaatimissa rajoissa ja kesäkuussa 1927 hän luopui vapaaehtoisesti mestaruustittelistään ja siirtyi kevytsarjaan, missä hän voitti muun muassa Jackie Fieldsin, Johnny Jadickin, Billy Wallacen, Goodrichin, Battling Battalinon sekä Sammy Mandellin, ja kärsi myös tappioita muun muassa Wallacelle, Eddie Ranille ja Jimmy McLarninille. Vuonna 1933 hän lopetti uransa hävittyään Cocoa Kidille.


title: Kid Kaplan

text: Kaplanin veli Izzy Kaplan oli myös nyrkkeilijä.


title: Olkkalan kartano

text: Olkkalan kartano on syntynyt 1300-luvulla, ja se on ollut Vihdin kartanoista merkittävin. Se on harjoittanut merkittävää teollisuustoimintaa. Kuningas Kustaa III yöpyi kartanossa kesäkuussa 1783. Nykyinen 1845 valmistunut päärakennus pihapiireineen on suojelukohde. Päärakennuksen osti vuonna 1997 Entisöinti Pulla Oy:n perustaja Jorma Pulla, jonka johdolla kartano kunnostettiin nykyiseen asuunsa. Vuoteen 2009 asti kartanon omisti Jorma Pullan kuolinpesä. Vuonna 2009 kartanon osti AVS-yhtiöt Oy -konsernin perustaja ja omistaja, liikemies Antero Parma.


title: Olkkalan kartano

text: 1920-luvulla 500 työntekijää työllistäneen Olkkala Oy:n tehtailta on kulkenut Ojakkalan–Olkkalan rautatie.


title: Sascha Gerstner

text: Sascha Gerstner (s. 2. huhtikuuta 1977) on saksalainen kitaristi. Hänet tunnetaan Freedom Call yhtyeen alkuperäiskitaristina ja nykyään Helloweenin kitaristina. Gerstner on soittanut Freedom Callissa vuosina 1998–2001. Vuonna 2002 hän liittyi Helloweenin riveihin paikkaaman yhtyeen pitkäaikaista kitaristia Roland Grapowia. Gerstner käyttää Dean Guitarsin, Gibson Les Paulin ja Ibanezin kitaroita.


title: Jimmy McLarnin

text: Jimmy Archibald McLarnin (19. joulukuuta 1907 – 28. lokakuuta 2004, Hillsborough, Pohjois-Irlanti) oli kanadalainen ammattilaisnyrkkeilijä ja kaksinkertainen välisarjan maailmanmestari. Hän otteli useissa painoluokissa ja kohtasi uransa aikana peräti seitsemän painoluokan maailmanmestarit. Kaikkiaan hän otteli viittätoista maailmanmestaria vastaan, ja viidesti voitti hallitsevan maailmanmestarin tittelittömässä kamppailussa.


title: Jimmy McLarnin

text: Irlannissa syntynyt, mutta 3-vuotiaana perheensä kanssa Kanadan Vancouveriin muuttanut McLarnin aloitti nyrkkeilyn 10-vuotiaana jouduttuaan kadulla tappeluun. Ammattilaiseksi hän ryhtyi vuonna 1923, 15 vuoden iässä. Jo toisena ammattilaisvuonnaan hän voitti ja saavutti ratkaisemattoman kahdessa 4-eräisessä kamppailussa olympiavoittajaa ja tulevaa kärpässarjan maailmanmestaria Fidel LaBarbaa vastaan. Vuonna 1925 hän voitti puolen vuoden aikana kolme maailmanluokan vastustajaa: Pancho Villan heinäkuussa, tulevan välisarjan maailmanmestarin Jackie Fieldsin marraskuussa ja tulevan kääpiösarjan mestarin Bud Taylorin joulukuussa.


title: Jimmy McLarnin

text: Vuonna 1928 McLarnin haastoi kevytsarjan mestarin Sammy Mandellin, mutta hävisi 15-eräisen kamppailun tuomariäänin. Voitettuaan Benny Leonardin hän pääsi ottelemaan haastajana välisarjan hallitsijaa Young Corbet III:a vastaan vuonna 1933 ja tyrmäsi tämän heti ensimmäisessä erässä. McLarninin aikakausi mestarina ei kuitenkaan kestänyt pitkään, sillä seuraavan vuoden toukokuussa hän menetti mestaruutensa kevytsarjan ja alemman kevytsarjan mestaruusvyöt omistaneelle Barney Rossille. Kolmen kuukauden kuluttua McLarnin kuitenkin voitti mestaruuden takaisin itselleen, mutta toukokuussa 1935 Rossi otti mestaruuden takaisin itselleen. Vielä 1936 McLarnin otteli Tony Canzoneria vastaan kaksi 10-eräistä ottelua, joista ensimmäisen hän hävisi ja voitti toisen. Viimeisessä ottelussaan 29-vuotiaana hän voitti kevytsarjan mestarin Lou Ambersin 20. marraskuuta.


title: Jimmy McLarnin

text: Nyrkkeilyuransa jälkeen McLarnin sijoitti ansaitsemansa rahansa avaamalla konemyymälän. Lisäksi hän harrasti näyttelemistä ja golfia sekä piti luentoja yliopistoissa.


title: Imatran Rakennustyö

text: Imatran Rakennustyö Oy oli valtion koskivoimakomitean alainen, Imatran vesivoimaloiden rakentamista varten perustettu väliaikainen maa- ja vesirakennusyhtiö.


title: Imatran Rakennustyö

text: Presidentti Lauri Kristian Relander vihki Imatrankosken voimalaitoksen ensimmäisen vaiheen käyttöön 25. toukokuuta 1929, joskin viimeistely kesti vielä kolme vuotta.


title: Imatran Rakennustyö

text: Yhtiöllä oli runsaasti kapearaidekalustoa: seitsemän 750 mm veturia, 205 kaato- ja työmaavaunua sekä 30 kpl 600 mm:n kuuppavaunua. Vaihteita järjestelmässä oli jopa 21 ja kääntöpöytiä 9. Raiteiston kokonaispituus 14 kilometriä.


title: Imatran Rakennustyö

text: Yksi vetureista, numero 4 (Lokomo 25/1923, 0-4-2T), räjähti 20. helmikuuta 1925 ja romutettiin myöhemmin. Veturit ja raiteisto myytiin työn valmistuttua vuosina 1928–1932 teollisuudelle ja rakennusyhtiö lakkautettiin. Kolme veturia eli numerot 1–3 (Lokomo 19-21/1922, 0-4-2T), myytiin Tampella Oy:n Inkeroisten tehtaille ja numero 5, Orenstein & Koppel 10544/1923, 0-6-0WT, Åminneforsin teollisuusradalle. Viimeisen eli räjähtänyttä Nelosta korvaamaan hankitun veturin numero 6, Krauss 8069, 0-8-0WT, kohtalo on tuntematon.


title: Daniel Löble

text:
Daniel "Dani" Löble (s. 22. helmikuuta 1973, Zürich, Sveitsi) on sveitsiläis-saksalainen rumpali. Dani aloitti rumpujensoiton vuonna 1978 ystäviensä kanssa perustamalla pienimuotoisia yhtyeitä. Tätä kesti 70-luvun loppuun ja 80-luvun puoleenväliin. Vuonna 1985 Dani otti ensimmäisiä rumputuntejansa. Dani lopetti tunnit vuonna 1992, jolloin hän aloitti uransa todellisen käynnistämisen. Löblen ura polkaistiin kunnolla käyntiin vuonna 1997, kun hän liittyi Rawhead Rex-yhtyeeseen. Dani erosi yhtyeestä vuonna 1999, mutta palasi takaisin lopulta 2003. Dani lopetti työskentelyn Rawhead Rexin kanssa vuonna 2005, jolloin hän liittyi Helloweeniin. Löble oli työskennellyt myös vuosina 2004-2005 entisen Iron Maidenin laulajan, Blaze Bayleyn sooloprojektin konserttikokoonpanossa. Muita Löblen yhtyeitä ovat olleet hänen ystäviensä ja veljensä kanssa perustettu Element 58 sekä Höllenhude ja Glennmore. Dani esiintyi vuonna 2003 Element 58-klubikiertueella.
Danilla on ollut vuodesta 2007 sopimus rumpuvalmistaja Pearlin kanssa, ja hän on suunnitellut oman singature-settinsä, Pearl Dani Löble Singaturen, joka valmistetaan ainoastaan häntä varten. Symbaalit hänen settiinsä valmistaa PaisTe.


title: Karelia-soutu

text: Karelia-soutu on vuodesta 1985 alkaen Pohjois-Karjalassa järjestetty soututapahtuma. Kyseessä on Suomen suurin retkisoutu, ja siihen osallistuu vuosittain heinäkuussa noin 2 000 soutajaa ja melojaa.


title: Karelia-soutu

text: Lähtöpaikat ovat kirkkoveneille Pielisellä (Nurmeksessa tai Lieksassa) ja pienveneiden lähtöpaikka oli esimerkiksi vuonna 2007 Ilomantsin Mutalahdessa. Soutu kulkee alas Pielisjokea Pyhäselälle Joensuuhun ja Liperiin. Taukopaikkoja ovat muun muassa Joensuun Haapalahti, Kontiolahden Jakokosken museokanava ja Joensuun Ilosaari, Liperin Saariston ranta ja Rääkkylän Koivuniemi.


title: Karelia-soutu

text: Mukana on ollut yksinsoutajia, parisoutajia, perheitä, soutuporukoita ja joukkueita, jotka vaihtavat miehistöä jokaiselle osuudelle. Matkaa kertyy sekä pienvene- että kirkkovenereiteille noin 250 kilometriä.


title: Karelia-soutu

text: Vuodesta 2010 tapahtumaan on voinut osallistua myös polkupyörällä. Pyöräilijöiden etappipaikat ovat samat kuin soutajilla.


title: Hammasrata

text: Hammasrata on vuoristoissa, mm. Karpaateilla, käytettävä kapearaiteinen rautatiejärjestelmä, jossa kiskotuksen välissä kulkee erillinen hammastanko. Vetureissa on tankoon vastaava erillinen hammaspyöräkoneisto, joka voidaan nostaa ylös tasamaalla nopeuden lisäämiseksi. Tämä koneisto mahdollistaa jopa 480 promillen nousut ja laskut. Tietyn kaltevuusrajan jälkeen nykyisin käytetään veturijunien sijasta yksinomaan moottorivaunuja; useimmat tällaiset radat ovat sähköistettyjä.


title: Hammasrata

text: Jyrkin nousu on Sveitsissä, Luzernin lähellä olevalla Pilatusvuorelle nousevalla hammasradalla. Rata on sähköistetty ja käyttää moottorivaunuja. Tätä jyrkemmät radat ovat funikulaareja eli kiskoköysiratoja.


title: Hammasrata

text: Loivemmissa nousuissa, aina 70 promilleen asti, on joillakin radoilla hammasratakoneistot korvattu joko moottorivaunuihin asennetuilla erityisvarustetuilla jarruilla tai kaikkein loivimmissa nousuissa voimakkailla työntövetureilla.


title: Hammasrata

text: Hammasradan sijasta voidaan käyttää myös kumipyöriä kitkan lisäämiseksi. Lausannen metrorata m2, Sveitsissä, on toteutettu kumipyörillä. Radan jyrkkyys on suurimmillaan 120 promillea.


title: Luan Krasniqi

text: Luan Krasniqi (s. 10. toukokuuta 1971) on Saksaa edustava Kosovon albaani nyrkkeilijä ja kaksinkertainen ammattilaisten raskaan sarjan Euroopan mestari. Krasniqi on noin 191 cm pitkä.


title: Luan Krasniqi

text: Krasniqin perhe muutti kotikaupungistaan Junikista Saksaan Rottweiliin kun hän oli saanut koulunsa päätökseen vuonna 1987. Nyrkkeilyn hän aloitti "BSV Rottweil", missä häntä valmensi huippuvalmentaja Theo Kerekesch. Saatuaan Saksan kansalaisuuden hän osallistui Liverpoolissa käytyyn kansainväliseen turnaukseen ja voitti kultamitalin. Samana vuonna hän saavutti myös Saksan mestaruuden. Menestys jatkui 1995 MM-kisoissa, missä hän saavutti hopeaa hävittyään loppuottelussa kuubalaiselle Félix Savónille. Vuotta myöhemmin hän eteni Atlantan olympialaisissa välieriin, mutta silmävamma esti häntä kohtaamasta uudelleen Savónia ja hän palasi kotiin pronssimitali kaulassa.


title: Luan Krasniqi

text: Atlantan kisojen jälkeen Krasniqi solmi ammattilaissopimuksen "Panix Promotionsin" kanssa. Ensimmäisessä ammattilaisottelussaan 2. syyskuuta 1997 hän voitti nelieräisessä kamppailussa Harry Seniorin. Samoihin aikoihin hän toimi Lennox Lewisin sparraajana. Kaikkiaan hän otteli Panixille 15 ottelua, joista voitti jokaisen, ennen kuin siirtyi keväällä 2000 "Universum Box-Promotionsin" riveihin. 5. tammikuuta 2002 hän pääsi iskemään Euroopan mestaruudesta Rene Monsia vastaan ja voitti 12-eräisen kamppailun tuomariäänin 2-1. Hän kuitenkin hävisi tittelin heti ensimmäisessä puolustuksessaan Przemyslaw Saletalle saman vuoden heinäkuussa.


title: Luan Krasniqi

text: Uudestaan Krasniqi pääsi iskemään Euroopan mestaruudesta 14. helmikuuta 2004 ja voitti tuolloin Sinan Samil Samin. Hän puolusti mestaruuttaan voitolla Monsea vastaan ja otteli ratkaisemattoman Timo Hoffmannin kanssa. Toukokuussa 2005 hän voitti Lance Whitakerin ja pääsi ottelemaan WBO-liiton maailmanmestaruudesta. Saman vuoden syyskuussa Hampurissa käydyssä mestaruusottelussa Lamon Brewster kuitenkin säilytti mestaruutensa yhdeksännen erän teknisellä tyrmäyksellä. Maaliskuussa 2007 hän otteli Stuttgartissa Brian Minton kanssa avoimesta WBO:n Intercontinental-tittelistä ja voitti kamppailun kaikin tuomariäänin. Saman vuoden heinäkuussa hän menetti tittelinsä hävittyään Tony Thompsonille.


title: Luan Krasniqi

text: Viimeksi Krasniqi otteli 15. marraskuuta 2008 ukrainalaista Oleksandr Dimitrenkoa vastaan häviten tyrmäyksellä kolmannessa erässä.


title: Nyrkkeilyn maailmanmestaruuskilpailut

text: Nyrkkeilyn maailmanmestaruuskilpailut on amatööri- eli olympiatyylin nyrkkeilyn merkittävin arvoturnaus olympialaisten rinnalla.


title: Nyrkkeilyn maailmanmestaruuskilpailut

text: Kilpailut järjestää kansainvälinen amatöörinyrkkeilyliitto AIBA. Nykyisin maailmanmestaruuskilpailut järjestetään joka toinen vuosi. Ensimmäiset miesten MM-kilpailut järjestettiin vuonna 1974 Kuuban Havannassa ja ensimmäiset naisten kilpailut vuonna 2001.


title: Nyrkkeilyn maailmanmestaruuskilpailut

text:
Vuonna 2003 painoluokkia vähennettiin kahdestatoista yhteentoista, kun alempi keskisarja (alle 71 kg) poistettiin. Vuonna 2011 painoluokkia vähennettiin jälleen yhdellä, kymmeneen, kun höyhensarja (alle 57 kg) poistettiin. Tosin naisten maailmanmestaruuskilpailuissa on vielä höyhensarja, mutta niissäkin kymmenen painoluokkaa.
Suomalaisnyrkkelijät ovat MM-kisoissa saavuttaneet kaikkiaan kahdeksan mitalia.


title: Antipodi

text: Antipodi on piste, joka sijaitsee pallon toisella puolella katsottaessa jostain pallon pinnan pisteestä halkaisijaa pitkin. Kullakin pallon pinnan pisteellä on vastaava antipodipiste.


title: Antipodi

text: Tähtitieteessä antipodi viittaa useimmiten taivaanpallolla olevan pisteen vastakkaispisteeseen.


title: Antipodi

text: Maantieteessä antipodi on piste, joka on täsmälleen maapallon toisella puolella. Koska maapallo on suurimmaksi osaksi merien peitossa, on maalla olevien pisteiden antipodi useimmiten meressä. Vaikka kuuluisan ilmaisun mukaan tarpeeksi kaivamalla suoraan alaspäin joudutaan Kiinaan (esimerkiksi termi "Kiina-ilmiö" viittaa tähän), vain tietyt alueet Etelä-Amerikan eteläkärjessä ovat Kiinan alueiden antipodeja. Euroopassa Espanja osuu täsmälleen Uuden-Seelannin pohjoissaaren kohdalle. Uuden-Seelannin eteläpuolella sijaitsevat Antipodisaaret nimettiin sen mukaan, että ne sijaitsevat melko lähellä Britteinsaarten antipodia.


title: David G. Ludwig

text: David G. Ludwig (s. 28. huhtikuuta 1987) on yhdysvaltalainen henkilö, joka murhasi tuolloin 14-vuotiaan tyttöystävänsä Kara Beth Bordenin vanhemmat Michael ja Cathryn Bordenin 13. marraskuuta vuonna 2005 Glock-merkkisellä puoliautomaattipistoolilla. Hänen tuomittiin teostaan kahteen elinkautiseen vankeuteen ilman mahdollisuutta ehdonalaiseen. Hän kärsii tuomiotaan Camp Hillin vankilassa Pennsylvaniassa.


title: Kultapyrstöluikero

text: Kultapyrstöluikero ("Ecsenius bicolor") on meriakvaariossa pohjan lähellä viihtyvä kala.


title: Kultapyrstöluikero

text: Kultapyrstöluikero kasvaa noin 10 cm pitkäksi. Kalasta on joitakin eri värimuotoja. Kalan pää ja etuosa on yleensä tumma, ruskea tai sinivihreä, pyrstöpuoli kullankeltainen. Myös joitakin kokonaan tummia yksilöitä esiintyy. Pää on nelikulmainen ja silmät kohoavat päälaen yläpuolelle. Selkäevä kohoaa komeana harjana lähes koko selän pituudelta.


title: Kultapyrstöluikero

text: Kultapyrstöluikero elää luonnossa Indopasifisella merialueella. Se on melko suosittu riutta-akvaarion kala, mutta saattaa joskus näykkiä koralleja ja simpukoita.


title: Kultapyrstöluikero

text: Kultapyrstöluikero piileskelee usein osittain kivenkolossa niin että vain pää pistää esille.


title: Kultapyrstöluikero

text: Kultapyrstöluikero syö luonnossa enimmäkseen levää. Akvaariossa se voi osittain hyväksyä korvaavaa ruokaa kuten hiutaleita.


title: Keltapyrstövälskäri

text: Keltapyrstövälskäri ("Zebrasoma xanthurum") on välskärikaloihin kuuluva kala.


title: Keltapyrstövälskäri

text: Keltapyrstövälskäri voi kasvaa 25 cm pitkäksi. Sen vartalo on litteä ja orvokinsininen, suu välskäreille ominainen pitkähuulinen ja pyrstö kirkkaan keltainen. Pyrstön tyvessä ovat veitsimäiset ulokkeet, joita kala voi käyttää taisteluaseena heiluttamalla vartaloaan.


title: Keltapyrstövälskäri

text: Nuoret yksilöt ovat hennosti vaakaraitaisia.


title: Keltapyrstövälskäri

text:
Keltapyrstövälskäri elää luonnossa Punaisellamerellä ja Persianlahdella.
Se elää 2-20 metrin syvyydessä merenpohjan kalliorinteillä tai koralleja kasvavilla alueilla.


title: Keltapyrstövälskäri

text: Keltapyrstövälskäri tarvitsee runsaasti uintitilaa, ja se voi käyttäytyä aggressiivisesti muita välskäreitä kohtaan. Jos se ehtii vallata reviirin akvaariosta, se voi hyökätä myöhemmin tulleiden kalojen kimppuun, siksi suositellaan, että keltapyrstövälskäri laitetaan akvaarioon viimeisenä kalana.


title: Keltapyrstövälskäri

text: Luonnossa keltapyrstövälskärit liikkuvat uteliaina pitkin koralliriuttaa ja napostelevat jatkuvasti levää. Riutta-akvaariossa ne saattavat joskus näykkiä myös pitkälonkeroisia koralleja ja jättiläissimpukoita, varsinkin jos eivät saa tarpeeksi mieluista ruokaa.


title: Keltapyrstövälskäri

text: Keltapyrstövälskärit kutevat avoveteen, sekä mäti että siitä kuoriutuneet toukat ajelehtivat planktonin seassa. Poikaset asettuvat riutalle toisen muodonmuutoksensa jälkeen. Laji on hyvin vaikea saada lisääntymään vankeudessa.


title: Keltapyrstövälskäri

text: Keltapyrstövälskäri syö luonnossa pääravintonaan kivillä ja koralleilla kasvavaa makrolevää, mutta tulee sen joukossa nielaisseeksi myös pieniä selkärangattomia. Akvaariossakin se nyppii elävää levää, mutta sille syötetään sen lisäksi kasvispitoista ruokaa kuten kuivattua levää. Kala tarvitsee monipuolisesti erilaisia ruoka-aineita säilyttääkseen värinsä.


title: Keltapyrstövälskäri

text: Sopiva lämpötila on 24–28 °C, suolapitoisuudesta kertova ominaispaino 1.020–1.02 ja pH 8.1–8.4.


title: José Enrique Gutiérrez

text: José Enrique Gutiérrez Cataluña s. 18. kesäkuuta 1974 Valencia) on espanjalainen maantiepyöräilijä. Hän kilpaili ammattilaisena vuosina 1998–2009 ja uudelleen 2011–2012. Gutiérrezin merkittävimmät saavutukset ovat Italian ympäriajon kakkostila vuonna 2006 sekä etappivoitto Espanjan ympäriajossa ja kaksi etappivoittoa Dauphiné Libéré -kilpailussa.


title: José Enrique Gutiérrez

text: Phonak Hearing Systems -tallissa ajanut Gutiérrez oli kesäkuusta 2006 lähtien "ei-aktiivinen" ajaja yhdessä tallikaverinsa Santiago Boteron kanssa, koska häntä epäiltiin yhteyksistä Eufemiano Fuentesiin, jonka epäillään toimittaneen doping-aineita useille pyöräilijöille. (ks. Operaatio Puerto).


title: Koldo

text: Koldo, oikealta nimeltään Jesús Luís Alvárez de Eulate (s. 4. syyskuuta 1970 Vitoria-Gasteiz, Espanja) on andorralainen jalkapalloilija, pelipaikaltaan maalivahti. Hän toimii FC Andorran sekä Andorran maajoukkueen ykkösmaalivahtina.


title: Koldo

text: Koldo aloitti uransa kotikaupunkinsa Vitorian CD Aurrerá de Vitoriasta, ja pelasi myös Atlético Madridissa, CD Toledo ja UD Salamancassa ennen kuin vuonna 1994 muutti Andorraan. Koldo on naimisissa andorralaisen vaimonsa kanssa, ja heillä on Iker-niminen poika.


title: SL-1

text: SL-1 eli Stationary Low-Power Reactor Number One oli Yhdysvaltain maavoimien rakentama kokeellinen 3 megawatin tehoinen pienikokoinen ydinreaktori, joka sijaitsi Idaho Fallsin lähellä Idahossa, National Reactor Testing Stationissa, joka oli osa Idaho National Laboratorya. Reaktorityyppi oli suunniteltu kaukaisten pohjoisten sotilastukikohtien lämmittämiseen ja sähkön tuottamiseen. Reaktorissa tapahtui ensimmäinen Yhdysvalloissa tapahtunut ydinonnettomuus. Se on toistaiseksi ainoa kuolonuhreja vaatinut ydinonnettomuus Yhdysvalloissa; onnettomuus johti kolmen ihmisen kuolemaan.


title: SL-1

text: 21. joulukuuta 1960 reaktori oli ajettu alas huoltoa varten. 3. tammikuuta 1961 reaktorissa kuitenkin tapahtui yllättävä nopea reaktio, joka johti höyryräjähdykseen. Syynä oli säätösauva, jota reaktorin päällä ollut työntekijä oli käsittelemässä: ilmeisesti sauvalla oli ollut taipumus juuttua ja työntekijä oli käsitellyt sitä väkivalloin; toimenpiteen tarkoitus oli vetää säätösauvaa pois reaktorista noin 3 tuumaa (7,6 cm), mutta sitä oli liikutettu arviolta 20 tuumaa (50 cm), joka aiheutti reaktion kiihtymisen liiallisesti ja reaktorisydämen lähellä olevan veden välittömään höyrystymiseen. Höyryräjähdys löi maassa olleet työntekijät (John A. Byrnes ja Richard Leroy McKinley) kumoon; reaktorin päällä ollut suojatulppa lävisti reaktorin päällä olleen työntekijän (Richard C. Legg) ja hän seivästyi räjähdyksen voimasta rakennuksen kattoon. McKinley oli työntekijöistä ainoa, joka oli vielä hengissä pelastustyöntekijöiden saapuessa. Vaikka kaikki kolme työntekijää altistuivat onnettomuudessa säteilylle, he kaikki kuolivat räjähdyksen aiheuttamien fyysisten vammojen takia. Ruumiit toimitettiin omaisille lyijyvuoratuissa arkuissa.


title: SL-1

text: Vaikka reaktorilla ei ollut varsinaista nykyisen tyyppistä suojarakennusta, rakennus esti silti säteilyn leviämisen ympäristöön.


title: SL-1

text: Onnettomuuden seurauksena reaktorityyppiä ei otettu laajemmalti käyttöön, ja turvamääräyksiä tiukennettiin niin, että yhden säätösauvan liiallinen poistaminen ei aiheuta vaaraa. Reaktorin jäännökset on haudattu lähelle onnettomuuspaikkaa.


title: Dominic Chatto

text: Dominic Chatto Bashir Jamilu (s. 12. heinäkuuta 1985) on nigerialainen jalkapalloilija, joka edustaa Falkenbergiä. 181-senttinen Chatto on pelipaikaltaan keskikenttäpelaaja.


title: Dominic Chatto

text: Chatto aloitti uransa kotimaansa liigassa, jossa hän pelasi FC Sheratonissa ja AS Racinesissa. Maaliskuun lopulla 2007 turkulaisen Interin kanssa vuoden mittaisen sopimuksen tehnyt Chatto oli keväällä seuran pelaajana jo muutamassa liigacupin ottelussa. Veikkausliigassa Chatto pelasi ensimmäisen ottelunsa kauden avauskierroksella 23. huhtikuuta 2007 1-0 tappio-ottelussa Hakaa vastaan. Maalitilinsä hän avasi seuraavassa ottelussa, kun hän teki kaksi maalia Vaasan Palloseuran verkkoon. Kaikkiaan Chatto pelasi 2007 23 liigaottelua, joissa hän teki puolustavalle keskikenttäpelaajalle kuusi maalia. Kaudella 2008 Chatto oli yksi Interin tärkeimmistä pelaajista mestaruuskamppailussa, ja kauden lopuksi Jalkapallon Pelaajayhdistys (JPY) valitsi hänet vuoden liigapelaajaksi. Kaudeksi 2009 Chatto siirtyi Ruotsin pääsarjaan BK Häckeniin.


title: Dominic Chatto

text: Häckenistä Chatto jatkoi matkaansa Norjan pääsarjaan ja Bodø/Glimtiin. Siellä hän pelasi kahden kauden aikana 44 ottelua joissa teki 3 maalia. Sieltä hän siityi Kazakstanin pääsarjajoukkue Ordabasyyn, jossa hän pelasi kaikkiaan 31 ottelua maaleitta.


title: Dominic Chatto

text: Kaudesta 2017 lähtien Chatto on pelannut Ruotsin toiseksi korkeimmalla sarjatasolla pelaavassa Falkenbergissa.


title: Stukko

text: Stukko on seinien koristeluun käytetty materiaali, eräänlainen muotoiltava rappaus, jota valmistetaan kipsistä, kalkista, hiekasta, vedestä sekä väreistä ja erilaisista sideaineista. Stukkokoristeet ovat tyypillisesti reliefejä tai erilaisia ornamentteja. Niitä on käytetty erityisen taitavasti muinaisessa arabien taiteessa, esimerkiksi Alhambrassa. Länsimaissa se oli erityisen suosittua barokin, rokokoon ja uusklassismin aikana.


title: Stukko

text:
Yhdysvaltojen eteläosissa on rakennettu paljon rapattuja, pyöreäkulmaisia, tasakattoisia taloja, jotka jäljittelevät pueblo-intiaanien rakennusperinnettä.
Niiden pintaa peittävää vaaleanpunaista rappausta kutsutaan nimellä Santa Fen stukko. Se on puolestaan antanut nimensä tietokone-ohjelmien taustakuvana käytettävälle tekstuurin ja värimaailman yhdistelmälle.


title: Jermu Gustafsson

text: Jermu Gustafsson (s. 22. kesäkuuta 1986 Turku) on entinen suomalainen jalkapalloilija. Hän oli pelipaikaltaan keskuspuolustaja.


title: Jermu Gustafsson

text: TPK:n kasvatti Gustafsson toimi ”Vintiöiden” kapteenina vuoden 2003 poikien MM–kotikisoissa. Hän löi kaudella 2006 itsensä läpi liigatasolla. Liigadebyyttinsä 19. huhtikuuta 2006 ottelussa Lahtea vastaan tehnyt Gustafsson pelasi kauden aikana 16 ottelua, tehden yhden maalin. Hän teki uransa ensimmäisen maalin paikallisvastustaja Turun Palloseuraa vastaan.


title: Jermu Gustafsson

text: Hyvin Gustafssonilta alkanut kausi 2007 katkesi kesällä ikävästi loukkaantumiseen. Hän oli hyvien liigaotteluiden ansiosta noussut aina nuorten alle 21-vuotiaiden maajoukkueeseen asti. Gustafssonin ura päättyi lopulta polvivammoihin.


title: Rundāles pils

text: Rundāles pils (Rundālen palatsi, ) on barokkilinna Länsi-Latviassa Bauskan kaupungin lähellä. Sitä sanotaan usein Itämeren Versaillesiksi. Se rakennettiin vuosina 1736–1740 kuurinmaalaisen herttuan ja Venäjän keisarinna Anna Ivanovnan suosikin Ernst Johann von Bironin kesäasunnoksi. Bironin perheen käytössä linna oli vuoteen 1795 saakka, jolloin Kuurinmaan herttuakunta liitettiin Venäjän keisarikuntaan.


title: Rundāles pils

text: Linnan suunnitteli Venäjän hallitsijan hoviarkkitehti Bartolomeo Rastrelli, jonka suunnittelutyö oli myös Pietarin Eremitaaši. Rastrelli valvoi Rundālen rakennustöitä vuosina 1736–1740.


title: Rundāles pils

text: Palatsin interiööri on tyyliltään pääosin rokokoota, ja rakennuksessa on . Alkuaan tilat oli jaettu erikseen edustustiloina ja erikseen yksityistiloina toimineisiin huoneisiin (itä- ja länsisiipi). Linna on nykyisin osittain museona, osittain edustustilana. Linnan restaurontityöt aloitettiin vuonna 1972, ja ne jatkuvat edelleen. Jo entistettyjen tilojen lisäksi palatsissa voi tutustua palatsin ja Bironin suvun historiaa esitteleviin näyttelyihin. Myös entistetty barokkipuisto on avoinna vierailijoille.


title: Rundāles pils

text: Itäsiiven Kultaisessa salissa on käytetty kultaisten ornamenttien taustamateriaalina kahta erilaista marmoria. Länsisiivessä näkee herttuan makuuhuoneesta suoraan puistoon. Sekä huoneen että puiston malli on peräisin Versaillesista. Seurueen ajanviettoa varten oli biljardihuone, jossa on myös erilaisia korttipöytiä. Vastaavat herttuattaren yksityishuoneet ovat myös tilavia ja niihin on rakennettu myös salaovia ja käytäviä huomaamatonta liikkumista varten.


title: Rundāles pils

text: Yksi linnan parhaiten säilyneistä osista on sen valtaistuinsali, jonka koristelu on peräisin vuodelta 1767. Sen kattomaalauksista ovat vastanneet Francesco Martini ja Carlo Zucci. Kattomaalaukset kuvastavat linnan rakennuttajan, herttua Ernst Johann Bironin hyviä ominaisuuksia. Kohokuvat salissa on stuccomestari Johann Michael Graffin käsialaa, ja niiden kultauksen on hoitanut Johann Endress. Salin valtaistuin on aikojen saatossa hävinnyt. Alkuperäinen parkettilattia puolestaan on edelleen paikoillaan.


title: Marco Matrone

text: Marco Matrone (s. 2. heinäkuuta 1987 Scafati, Italia) on italialais-suomalainen jalkapalloilija, joka edustaa Tampereen Ilvestä. Hän on pelipaikaltaan puolustava keskikenttäpelaaja.


title: Marco Matrone

text: Matrone on pelannut juniorina Olarin Tarmon, FC Espoon, FC POHUn sekä AC Allianssin joukkueissa. Hän pääsi Allianssissa Veikkausliiga-ottelussa penkille asti, mutta ei kuitenkaan tehnyt sarjadebyyttiään. Matrone liittyi FF Jaron riveihin kaudeksi 2007. Aikaisemmin hän on edustanut suomalaista FC Honkaa ja italialaista AC Arezzoa, jossa pelasi lähinnä alle 20-vuotiaiden joukkueessa (Campionato Primavera) ja vuokrasopimuksella Serie D:n Sansepolcrossa.


title: Marco Matrone

text: Jarossa Matrone teki Veikkausliiga-debyyttinsä 22. huhtikuuta 2007 ottelussa FC Lahtea vastaan. Maalitilinsä hän aukaisi jo seuraavassa ottelussa 26. huhtikuuta Hakaa vastaan. Neljän Jaro-kauden jälkeen Matrone siirtyi Valkeakosken Hakaan. Kaudella 2013 hän toimi joukkueen kapteenina. Marraskuussa 2013 Matrone siirtyi Veikkausliigaan nousseen SJK:n joukkueeseen kahden vuoden sopimuksella. Marraskuussa 2015 Matronen julkistettiin tehneen kahden vuoden sopimuksen, johon sisältyy myös kolmas optiovuosi, niin ikään Veikkausliigassa pelaavan Ilveksen kanssa.


title: Clive Allen

text: Clive Darren Allen (s. 20. toukokuuta 1961, Lontoo) on entinen englantilainen jalkapalloilija.


title: Clive Allen

text: Clive Allenin isä Les Allen oli Tottenham Hotspur FC:n ykkösdivisisionaan ja FA Cupin vuonna 1961 voittaneen joukkueen pelaaja (FA Cupin voitto sattui tarkalleen kaksi viikkoa ennen Clive Allenin syntymää). Clive Allenin serkkuja on jalkapallomanageri Martin Allen ja Tottenham Hotspurin keskikenttäpelaaja Paul Allen.


title: Clive Allen

text: Clive Allen aloitti uransa Queens Park Rangers FC:ssä vuonna 1978, minkä jälkeen hän pelasi useissa eri joukkueissa ja esiintyi muun muassa viidesti Englannin jalkapallomaajoukkueessa vuosina 1984–1988. Allen lopetti uransa vuonna 1995


title: Toivo Koljonen

text: Toivo Harald Koljonen (12. joulukuuta 1910 Lahti – 21. lokakuuta 1943 Maaria) oli Huittisten varavankilasta karannut vanki, joka maaliskuussa 1943 surmasi Huittisten Karhiniemen kylässä viisihenkisen Hakasen perheen ja naapurissa asuneen Anna Maria Mäkisen. Koljonen on viimeinen siviilioikeuden kuolemaan tuomitsema ja teloitettu henkilö Suomessa. Edellinen siviilioikeuden antama kuolemantuomio oli pantu täytäntöön vuonna 1825. Koljosesta on käytetty myös nimitystä "Kirves-Koljonen".


title: Toivo Koljonen

text: Nuoruudessaan Koljonen oli elättänyt itsensä sekalaisilla töillä Etelä-Suomea kierrellen ja tänä aikana hän oli tehnyt useita pieniä rikoksia. 1930-luvun lopulla Koljonen solmi erään kotiapulaisen kanssa lyhytaikaiseksi jääneen avioliiton, josta syntyi kaksi lasta. Helsingin raastuvanoikeus tuomitsi Koljosen vuonna 1941 useista varkauksista neljäksi vuodeksi ja kymmeneksi kuukaudeksi kuritushuoneeseen.


title: Toivo Koljonen

text: Koljonen aloitti saamansa rangaistuksen kärsimisen Riihimäen keskusvankilassa, josta hänet siirrettiin syyskuussa 1942 Huittisten varavankilaan. Ennen pitkää Koljonen alkoi suunnitella pakoa ja onnistui lopulta karkaamaan vankilan metsätyömaalta saatuaan avukseen kaksi juuri vapautumassa ollutta vankitoveriaan.


title: Toivo Koljonen

text:
Kaksi päivää paon jälkeen hän tunkeutui varhain aamulla nälissään ja viluisena Karhiniemessä sijainneeseen Hakasen taloon. Sen isäntä oli edellisenä iltana ajanut yösijaa pyytämään tulleen Koljosen pakosalle. Kirveellä varustautuneena hän meni talon keittiöön ja otti orresta leipiä, kun huoneeseen saapunut isäntä Kalle Hakanen yllätti Koljosen. Koljonen surmasi Hakasen sekä lyhyen kamppailun jälkeen myös perheen emännän Anna Hakasen. Seuraavaksi Koljonen hyökkäsi navetassa työskennelleen perheen tyttären Anna Hakasen kimppuun tappaen myös hänet. Taloon palattuaan Koljonen löi kirveellä hengiltä vielä vuoteissaan itkeneet 6- ja 11-vuotiaat lapset. Koljosen poistuessa talosta häntä vastaan tuli ulko-ovella naapuritalosta paikalle saapunut Anna Mäkinen, jonka Koljonen niin ikään surmasi kirveellään. Hakasen perheestä jäi henkiin ainoastaan sodassa ollut vanhin poika. Hänet vapautettiin rintamapalveluksesta. Tapauksen herättämää kohua kuvasi, että surmatyön uhrien hautajaisiin osallistui noin 4 000 ihmistä eri puolilta Suomea, suurimmaksi osaksi Hakasen perheelle tuntemattomia.
Surmatyön jälkeen Koljonen pakeni paikalta varastamallaan polkupyörällä Vammalan kautta Tampereelle ja edelleen erään siellä tapaamansa miehen kanssa Valkeakoskelle. Koljosen pakomatka, jonka aikana hän oli alkanut katua tekoaan katkerasti, oli kestänyt jo lähes kaksi viikkoa, kunnes erästä sotilaskarkuria etsinyt poliisin ja suojeluskuntalaisten partio pidätti Koljosen Sääksmäellä tavattuaan hänet täysin sattumalta eräästä mökistä.


title: Toivo Koljonen

text: Koljonen tuomittiin Huittisten käräjillä 19. huhtikuuta 1943 rikoksen uusijana tehdystä karkaamisesta vuodeksi vankeuteen, törkeästä varkaudesta vuodeksi kuritushuoneeseen sekä kuudesta murhasta, joista kaksi oli tehty samalla teolla ryöstöntapaisen varkauden ja säännöstelymääräysten rikkomisen kanssa, kustakin kuolemaan (voimassa ollut sotatila mahdollisti kuolemanrangaistuksen) ja menettämään kansalaisluottamuksensa ainiaaksi. Lisäksi Koljonen määrättiin maksamaan erilaisia korvauksia 22 000 markkaa. Koljosen katsottiin toimineen täydessä ymmärryksessä. Käräjäistunto kesti peräti 12 tuntia. Oikeuden päätöksessä surmatyötä pidettiin erityisen raakana ja julmana sen tekotavan ja uhrien määrän vuoksi ja siksi, että uhreista kaksi oli lapsia. Tuomion ankaruuteen vaikutti osaltaan myös teon paikkakunnalla aiheuttama kiihtynyt mieliala. Oikeus hylkäsi syyttäjän vaatimuksesta Koljosen anomuksen pääsystä mielentilatutkimukseen. Hovioikeus ja korkein oikeus eivät muuttaneet tuomiota. Turunmaan suojeluskuntapiiri määrättiin panemaan kuolemanrangaistus täytäntöön. Koljosen pakoa avustaneet kaksi vankia, joilla ei ollut ollut mitään osuutta surmatyöhön, tuomittiin seitsemäksi kuukaudeksi vankeuteen.


title: Toivo Koljonen

text: Koljonen ammuttiin lokakuussa 1943 nykyisin Turun kaupunkiin kuuluvassa Maarian kunnassa sijainneella Kärsämäen ampumaradalla. Teloituksen suoritti Turunmaan suojeluskuntapiirin teloituskomppania. Eräiden tietojen mukaan samalla ammuttiin myös puna-armeijan desantteja.


title: Toivo Koljonen

text: Vuonna 2015 ilmeistyi historiantutkija Teemu Keskisarjan kirjoittama Koljosesta kertova kirja "Kirves – Toivo Harald Koljosen rikos ja rangaistus".


title: Tapani Koivula

text: Tapani Koivula (s. 22. heinäkuuta 1946) on suomalainen ufotutkija ja -kirjailija.


title: Tapani Koivula

text: Koivula on koulutukseltaan arkkitehti ja teki valtaosan työurastaan Helsingin kaupungin palveluksessa. Hän jäi eläkkeelle vuonna 2011.


title: Tapani Koivula

text: Koivula on sekä kirjoittanut itse että toimittanut ja kääntänyt ufo- ja paranormaalien ilmiöiden kirjallisuutta sekä romaaneja henkisestä kehityksestä ja ollut tekemässä tv-ohjelmia ja lehtijuttuja.


title: Tapani Koivula

text: Koivulan mukaan on riittävästi todisteita sille, että osa ufoista ja olentohavainnoista on todellisia ja että keskuudessamme käy ulkoavaruuden vieraita. Koivulan mukaan ufot viestivät kontaktihenkilöilleen huolta maapallon saastumisesta. Koivula uskoo, että osa viljapeltokuvioista ei ole ihmisen tekemiä. Lisäksi hänen mielestään ilmiöt kuten kaukokatselu, ruumiista poistumiskokemus, rajatilakokemukset ja mediumismi ovat riittävästi todistaneet, että elämä jatkuu kuoleman jälkeen.


title: Friikkisirkus

text: Friikkisirkus ("Cirque du Freak") kuuluu Darren Shanin kirjoittamaan kirjasarjaan nimeltä "Darren Shanin tarina", joka kertoo Darren Shan -nimisestä pojasta ja hänen matkastaan vampyyriksi. Kirja julkaistiin Suomessa 2001 Kaijamari Sivillin suomentamana. 212-sivuisen kirjan kustansi Tammi. Kirjasta on tehty vuonna 2009 -niminen elokuva.


title: Friikkisirkus

text: Darren Shan on tavallinen koulupoika, joka käy koulua parhaan ystävänsä Steve Leonardin kanssa. Eräänä päivänä he kuitenkin löytävät esitteen eriskummalliseen friikkisirkukseen, ja lähtevät sinne; kyseinen ilta sirkuksessa muuttaa poikien elämän painajaisuneksi.


title: Friikkisirkus

text: Erityisesti numero Larten Crepsleystä ja tämän myrkkyhämähäkistä Madam Octasta kiinnostaa poikia. Darren kadehtii Crepsleytä tämän hämähäkin takia, mutta Steve vilkuilee koko ajan pelokkaasti Crepsleytä. Sirkuksen jälkeen Steve tapaa Larten Crepsleyn ja kertoo, että tietää tämän salaisuuden: herra Crepsley onkin oikeasti vampyyri, ja Steve uhkaa kertoa tämän maailmalle, jos Crepsley ei tee hänestä oppipoikaansa. Mutta kun Crepsley ei suostu siihen, Steve lähtee teatterista vannoen kostoa.


title: Friikkisirkus

text:
Darren kuulee Steven ja Crepsleyn keskustelun, ja lähtee hänkin teatterilta. Hän kadehtii valtavasti Crepsleyltä tämän lemmikkiä ja päätyy lopulta varastamaan Madam Octan uhaten viestissä kertoa totuudeen vampyyrista, jos tämä lähtee etsimään lemmikkiään.
Kun Darren ja Steve leikkivät Madam Octan kanssa, se yllättäen pureekin Steveä kaulaan, ja tämä joutuu kooman kaltaiseen tilaan. Kun myrkkyyn ei tunnu olevan vastalääkettä, Darren menee tapaamaan Crepsleytä ja suostuu tämän mielettömään ukaasiin: pelastaa Steve, jos Darren puolestaan ryhtyy hänen oppipojakseen! Darren suostuu pakon edessä vastahakoisesti, ja Crepsley verettää hänet.


title: Friikkisirkus

text:
Crepsley ja Darren lähtevät sairaalaan ja lääkitsevät tajuttoman Steven. Darren karkaa Crepsleyn luota kauhuissaan kotiinsa.
Päivien mittaan hän huomaa itsessään uusia puolia; hän haluaa juoda ihmisverta ja hänelle on kasvanut valtavat voimat ja yliluonnollinen nopeus! Peläten aiheuttavansa jotain vakavaa Darren lavastaa Crepsleyn kanssa kuolemansa, ja he lähtevät hautausmaalle. Siellä Steve sattuu yllättäen paikalle, ja uhkaa tappaa Darrenin. Hän ei niele Darrenin selityksiä pakollisesta hyväksynnästä Crepsleyn tarjoukseen, vaan luulee Darrenin suunnitelleen kaiken etukäteen saadakseen hämähäkin! Darren onnistuu pelastautumaan, ja Steve vannoo palaavansa vielä jonain päivänä ja tappavansa Darrenin ja hänen "opettajansa" Crepsleyn. Steve häipyy, ja Darren astuu Crepsleyn kanssa uuteen, pimeään maailmaan, uuteen elämäänsä... puolivampyyrina.


title: Väinö Kilpiäinen

text: Väinö Armas Kalevi Kilpiäinen (16. kesäkuuta 1929 Joutseno – 4. marraskuuta 1973 Oulu) oli suomalainen sekatyömies, joka surmasi pitkäperjantain iltana 3. huhtikuuta 1953 Muhoksella Soson rautatieseisakkeella ryöstökeikan aikana neljä ihmistä vasaralla. Uhrit olivat 59-vuotias pysäkinhoitaja Väinö Akseli Niemi (s. 18. helmikuuta 1894), tämän 57-vuotias vaimo Elli Johanna Niemi (s. 29. joulukuuta 1895), 18-vuotias tytär Leila Johanna Niemi (s. 21. helmikuuta 1935) ja 6-vuotias pojantytär Pirkko Helena Niemi (s. 6. lokakuuta 1946).


title: Väinö Kilpiäinen

text: Surmatöiden jälkeen Kilpiäinen räjäytti työmaalta hakemallaan dynamiitilla auki aseman kassakaapin, jossa ei kuitenkaan vastoin hänen luulojaan ollut yhtään rahaa. Tämän jälkeen Kilpiäinen meni Niemien asuntoon, varasti sieltä noin 100 000 markkaa rahaa (vastaa noin 3 150 euroa 2013 hintatasossa), pieniarvoista omaisuutta, muun muassa 22 äänilevyä, Saksan, Ruotsin ja Neuvostoliiton kolikoita, viisi metriä naisten pukukangasta ja aurinkolasit.


title: Väinö Kilpiäinen

text: Kilpiäinen pakeni surmapaikalta kävellen. Kävelyn aikana hänen takaansa tuli taksi, jonka kyydillä hän ajoi Ouluun. Matkan hän maksoi varastamallaan 5 000 markan setelillä.


title: Väinö Kilpiäinen

text: Kilpiäinen jäi kiinni muun muassa vuokraisäntänsä antaman vinkin ansiosta. Hän oli ollut poissa kotoaan tekoaikaan ja hermostunut paljon julkisuutta saaneesta nelossurmasta puhuttaessa. Lisäksi Kilpiäinen oli unohtanut surmapaikalle puukkonsa, jota hän oli käyttänyt panosten tekemiseen ja josta saatiin hänen sormenjälkensä.


title: Väinö Kilpiäinen

text: Motiiviksi ryöstöön Kilpiäinen kertoi taloudellisen ahdingon. Hänellä oli vaimo ja pieni tytär elätettävänä, mutta palkkatulot olivat hyvin vähäiset.


title: Väinö Kilpiäinen

text: Kilpiäinen tuomittiin Muhoksen kihlakunnanoikeudessa 23. toukokuuta 1953 ryöstöstä ja neljästä eri murhasta, kustakin elinkaudeksi kuritushuoneeseen. Oikeudenkäynti pidettiin turvallisuussyistä Oulun lääninvankilassa. Kilpiäinen oli aikaisemmin tehnyt täyden tunnustuksen, mutta oikeudenkäynnissä hän yritti siirtää osavastuun teosta olemattoman rikostoverin tilille. Vaasan hovioikeus vahvisti elinkautistuomion saman vuoden syksyllä. Mielentilatutkimusta Kilpiäiselle ei tehty.


title: Väinö Kilpiäinen

text: Kilpiäinen alkoi vankeusaikanaan syvästi katua surmatekoja ja sairastui tämän vuoksi joutuen olemaan jatkuvasti lääkehoidon alaisena. Sairastumista pahensi yksinäisyys, sillä muut vangit eivät osoittaneet ymmärrystä Kilpiäisen surmatöille. Avioeron ottanut vaimo ja tytär eivät pitäneet häneen mitään yhteyttä vankeusaikana. Kilpiäisen äiti oli ainoa, johon hänellä oli yhteys ulkomaailmassa.


title: Väinö Kilpiäinen

text: Kilpiäinen istui vankilassa 20 vuotta ja kuoli lääkehoidon aiheuttamaan rasitukseen 4. marraskuuta 1973. Presidentti Kekkonen oli toistuvasti hylännyt Kilpiäisen tekemät armonanomukset.


title: Sam Farha

text: Ihsan "Sam" Farha (s. 1959 Beirut, Libanon) on libanonilaissyntyinen yhdysvaltalainen pokeriammattilainen. Farha on kolminkertainen WSOP-voittaja ja tullut tunnetuksi esiintymisistään "High Stakes Poker" ja "Poker After Dark" -pokeriohjelmissa. Farhaa pidetään erityisesti suurten panosten omaha-käteispelien taitajana.


title: Sam Farha

text: Farha muutti Yhdysvaltoihin 1970-luvulla sisällissodan puhjettua Libanonissa. Asetuttuaan Kansasin Wichitaan vuonna 1977 hän aloitti opiskelut Kansasin yliopistossa. Valmistuttuaan liiketalouden opinnoistaan hän muutti Houstoniin, Teksasiin työskennelläkseen yhdessä veljensä kanssa. Farha pelasi ensimmäisen kerran pokeria vuosi Houstoniin muuttamisensa jälkeen. Hän aloitti pokeriammattilaisuutensa vuonna 1990.


title: Sam Farha

text: Kesäkuussa 2011 Farhan pokeriuran turnausansiot ylittivät 2,8 miljoonaa dollaria.


title: Sam Farha

text: Farha on julkaissut vuonna 2007 pokerikirjan "Farha on Omaha: Expert Strategy for Beating Cash Games and Tournaments" (toimittanut Storms Reback, ISBN 978-1600780202).


title: Sam Farha

text: Farhan rahallisesti merkittävin turnaussaavutus on kakkostila Chris Moneymakerin voittamassa vuoden 2003 World Series of Pokerin pääturnauksessa. Farha voitti 1,3 miljoonaa dollaria. Farhan kaikki WSOP-rannekkeet ovat tulleet omahasta:


title: Sam Farha

text: Moniin muihin tunnettuihin pokeriammattilaisiin verrattuna käteispelejä suosivalla Farhalla on vähän rahasijoja WSOP-turnauksista - vain yhdeksän - mutta näistä viisi kertaa hän on sijoittunut kolmen parhaan joukkoon ja voittanut kolme kertaa.


title: Antti L. J. Pääkkönen

text: Antti Lauri Johannes Pääkkönen (s. 30. lokakuuta 1980 Lapua) on suomalainen laulaja, teatteriohjaaja ja ääninäyttelijä. Hän nousi kansan tietoisuuteen voittamalla Tenavatähti-laulukilpailun vuonna 1992, esittämällä kappaleet ”Vanha holvikirkko” ja itse säveltämänsä ja sanoittamansa ”Takapulpetin tyttö”. Hän tulee musikaalisesta perheestä; hänen äitinsä on kanttori ja isänsä musiikkiopiston entinen rehtori.


title: Antti L. J. Pääkkönen

text: Pääkkönen on valmistunut Turun ammattikorkeakoulusta elokuva-alan medianomiksi. Hän on ollut mukana "Lapualaisoopperassa" vuonna 2001 ohjaajan assistenttina ja tehnyt omia ohjaustöitä Teatteri Lapualle. Pääkkönen on tehnyt runsaasti dubbaustöitä ja hän on lainannut ääntänsä moniin piirrettyihin elokuviin. Hänet tunnetaan Paavo Pesusienen äänestä.


title: Gough Whitlam

text: Edward Gough Whitlam AC, QC (11. heinäkuuta 1916 Kew, Melbourne – 21. lokakuuta 2014) oli australialainen poliitikko. Hän toimi maansa 21. pääministerinä vuosina 1972–1975. Hänen edeltäjänsä oli William McMahon ja seuraajansa Malcolm Fraser.


title: Gough Whitlam

text: Whitlam syntyi Victoriassa. Hän kuului Australian työväenpuolueeseen ja oli naimisissa Margaret Whitlamin kanssa.


title: Gough Whitlam

text: Whitlam opiskeli Australia-yliopistossa Sydneyssä. Hän osallistui toiseen maailmansotaan Australian kuninkaallisissa ilmavoimissa ja suoritti opintonsa loppuun sodan jälkeen. Valmistuttuaan hän toimi viisi vuotta asianajajana, minkä jälkeen hänet valittiin kansanedustajaksi. Hänestä tuli puolueensa varapuheenjohtaja 1960 ja puheenjohtaja 1967.


title: Gough Whitlam

text: Pääministerinä Whitlam toteutti monia uudistuksia, mutta hänen kautensa jäi lyhyeksi, kun Australian kenraalikuvernööri erotti hänet. Whitlamin uudistuksiin kuuluivat kuolemanrangaistuksesta luopuminen, ilmainen yliopisto-opetus ja muiden kuin valkoisten maahanmuuttajien hyväksyminen Australiaan.


title: Gough Whitlam

text: Joulukuussa 1974 Whitlamin hallitus myönsi energiaministerille luvan hakea suuria lainoja "tilapäiseen käyttöön". Hallitus haki muutenkin lainoja epätavallisilta tahoilta. Tämä antoi äänestäjille mielikuvan epäpätevästä taloudenpidosta. Malcolm Fraserin johtama oppositio sai enemmistön senaatissa, mutta Whitlamin työväenpuolueella oli enemmistö edustajainhuoneessa. Häntä painostettiin hajoittamaan parlamentti, mutta hän ehdotti sen sijaan senaatin puolivaalien järjestämistä. Kenraalikuvernööri John Kerr hajoitti hallituksen, ja kutsui Fraserin perustamaan väliaikaishallituksen vaaleihin asti. Fraserin Australian liberaalipuolue voitti vaalit selvästi.


title: Anju Bobby George

text: Anju Bobby George (s. 19. huhtikuuta 1977 Changanasseri, Keral) on intialainen pituushyppääjä.


title: Anju Bobby George

text: Vuonna 2002 George sijoittui pronssille Kansainyhteisön kisoissa Manchesterissa tuloksella 649, ja voitti kultaa Aasian kisoissa Busassa, missä hän oli kolmiloikassa neljäs. Seuraavana vuonna hän sijoittui Birminghamin MM-hallikisoissa seitsemänneksi, ja samana kesänä saavutti Intian ensimmäisen yleisurheilun MM-kisojen mitalin hypättyään pronssille Pariisin MM-kisoissa tuloksella 670.


title: Anju Bobby George

text: 2004 Ateenan olympialaisissa George hyppäsi ennätyksensä 683 ja sijoittui Marion Jonesin dopinghylkäyksen jälkeen viidenneksi. Helsingin MM-kisoissa 2005 hän sijoittui Tatjana Kotovan dopinghylkäyksen jälkeen neljänneksi tuloksella 666. Myöhemmin syksyllä Aasian mestaruuskilpailuissa hän voitti kultaa samalla tuloksella ja oli alun perin toinen hypättyään 675, mutta nousi voittajaksi Kotovan dopinghylkäyksen jälkeen. 2006 helmikuussa Pattayalla pidetyissä Aasian hallimestaruuskisoissa hän oli hopealla, mutta kuukautta myöhemmin Moskovan MM-hallikisoissa hän ei selviytynyt loppukilpailuun. Melbournen kansainyhteisön kisoissa hän oli kuudes tuloksella 654. Osakan MM-kilpailuissa 2007 hän oli yhdeksäs tuloksella 653.


title: Anju Bobby George

text: Anju Bobby Georgen ennätys pituushypyssä on Ateenan olympialaisissa hypätty 683. Kolmiloikassa hänen ennätyksensä on 13,67. Hän on 177 senttimetriä pitkä ja painaa 62 kilogrammaa.


title: Sierpinskin luku

text: Lukuteoriassa Sierpinskin luku tarkoittaa sellaista paritonta luonnollista lukua "k", jolle pätee, että kaikki kokonaisluvut muotoa "k" × 2 + 1 ovat yhdistettyjä lukuja (siis eivät ole alkulukuja) kaikilla "n":n arvoilla.


title: Sierpinskin luku

text: Toisin sanoen "k":n ollessa Sierpinskin luku kaikki joukon


title: Sierpinskin luku

text: alkiot ovat yhdistettyjä lukuja. Joukon lukuja, kun "k" on pariton ja formula_2, kutsutaan Prothin luvuiksi.


title: Sierpinskin luku

text: Vuonna 1960 Wacław Sierpiński, jonka mukaan Sierpinskin luku on nimetty, todisti, että on olemassa äärettömän monta paritonta kokonaislukua "k", jotka eivät tuota alkulukuja.


title: Sierpinskin luku

text: Sierpinskin ongelma kysyy, mikä on pienin Sierpinskin luku. Vuonna 1962 John Selfridge todisti, että 78 557 on Sierpinskin luku. Hän julkisti (mutta ei todistanut) Selfridgen konjektuurin, jonka mukaan 78 557 olisi pienin Sierpinskin luku ja siten siis vastaus Sierpinskin ongelmaan. Internetissä toimiva hajautetun laskennan projekti Seventeen or Bust etsii pienintä mahdollista Sierpinskin lukua ja pyrkii todistamaan Sierpinskin ongelmaa. Lokakuussa 2009 on jäljellä enää kuusi ehdokasta mahdollisiksi 78 557:ää pienemmiksi Sierpinskin luvuiksi: 10 223, 21 181, 22 699, 24 737, 55 459 ja 67 607.


title: Lapinrinne

text: Lapinrinne on alue Korkalovaaran kaupunginosassa Rovaniemen kaupungissa Lapin läänissä. Lapinrinne on pääosin omakotitaloaluetta, joka on rakennettu suurimmaksi osaksi 1980-luvulla. Lapinrinne sijoittuu Korkalovaaran pohjoisrinteelle, ja sitä reunustavat etelässä Rakkatie, idässä Kairatie sekä pohjoisessa kantatie 79. Kantatien ja Myllypuron väliin jäävää aluetta kutsutaan Ahokankaaksi. Lapinrinteen viereisiä alueita ovat mm. Vennivaara, Ylikylä ja Sahanperä.


title: Lapinrinne

text: Lapinrinteeltä löytyy entinen Lapin Ammattiopiston toimipiste jossa toimii nykyisin mm. Monitoimikeittiö sekä Vaaralammen koulu, K-Market, päiväkoti sekä Ravintola Kairakrouvi.


title: Lapinrinne

text: Rovaniemen keskustasta Lapinrinteelle kulkee paikallisliikenteen bussilinja numero 3.


title: Tony Street

text: Anthony Austin "Tony" Street (s. 8. helmikuuta 1926) on australialainen poliitikko.


title: Tony Street

text: Streetin isä, poliitikko Geoffrey Street sai surmansa Canberran lento-onnettomuudessa 1940. Vuonna 1966 Tony Street valittiin liberaalipuolueen edustajana Australian edustajainhuoneeseen.


title: Tony Street

text: Tony Street toimi Australian ulkoministerinä vuosina 1980–1983. Häntä edelsi Andrew Peacock ja seurasi Bill Hayden.


title: Lattakierre

text: Lattakierre on ilma-aluksen tila, jossa siipien nostovoima on kadonnut ja kone pyörii painopisteensä ympäri pudoten alaspäin pohja edellä. Ohjainelimet tuntuvat veltoilta, eikä niillä ole vaikutusta lentotilaan.


title: Lattakierre

text: Lentokone voi joutua lattakierteeseen silloin, jos sen painopiste siirtyy nostovoimakeskiön taakse. Tällöin stabiliteettimatriisin navat joutuvat kompleksitason positiiviseen puolitasoon, ja seurauksena on epästabiili tila.


title: Lattakierre

text: Lattakierre on äärimmäisen vaarallinen tila, sillä siitä ei voi oikaista ohjainelimiä (peräsimiä ja siivekkeitä) käyttämällä, vaan ainoa mahdollisuus on yrittää siirtää painopistettä eteenpäin, esimerkiksi lentäjän avaamalla syöksyvyöt ja siirtymällä kohti nokkaa. Mikäli kone ei oikene kahden ensimmäisen kierroksen jälkeen ja lattakierre muutu tavalliseksi syöksykierteeksi, tällöin tulee pelastautua laskuvarjohypyllä.


title: Lattakierre

text: Ennen tietokoneiden ja fly-by-wire-teknologian aikaa lentokoneet pyrittiin suunnittelemaan niin, etteivät ne luonnostaan menisi lattakierteeseen; nykyisin tietokoneteknologian avulla lentokone on mahdollista suunnitella "luonnostaan epästabiiliksi", ja silti lennettäväksi, kuten esimerkiksi Saab JAS 39 Gripen. Toisinaan väärin kuormattu lentokone saattoi mennä helposti syöksykierteen sijaan lattakierteeseen; tunnettuja esimerkkejä olivat Bell P-39 Airacobra "sileänä", ilman ammuksia nokassa ja North American P-51 Mustang sisäisen ohjaamon taakse konstruoidun lisäpolttoainetankin kanssa sen ollessa täysi.


title: Palazzo Chiericati

text: Palazzo Chiericati on renessanssipalatsi  Vicenzassa Venetossa Pohjois-Italiassa. Sen on suunnitellut Andrea Palladio. Vuodesta 1855 se on ollut Museo Civico ("Kaupunginmuseo") ja nyttemmin se on kaupungin taidegalleria. Muiden Palladion suunnittelemien vicenzalaisten rakennusten tavoin se kuuluu Unescon maailmanperintökohteeseen "Veneton Palladion villat".


title: Palazzo Chiericati

text: Palazzon suunnittelun antoi Palladiolle tehtäväksi kreivi Girolamo Chiericati. Arkkitehti aloitti työnsä 1550, mutta sisustustöitä rahoitti vielä Girolamo Chiericatin kuoltua tämän poika ja perillinen Valerio. Palatsin sai kuitenkin lopullisesti valmiiksi vasta noin 1680 mahdollisesti Carlo Borella.


title: Pierre Messmer

text: Pierre Messmer (20. maaliskuuta 1916 Vincennes, Val-de-Marne – 29. elokuuta 2007 Val-de-Grâce, Pariisi) oli ranskalainen gaullistipoliitikko. Hän toimi maansa pääministerinä vuosina 1972–1974, jolloin Ranskan presidentin virkaa hoiti Georges Pompidou. Messmeriä seuraava pääministeri oli Jacques Chirac.


title: Pierre Messmer

text: Ranskan antauduttua Saksalle 1940 Messmer matkusti Lontooseen ja liittyi Charles de Gaullen Vapaan Ranskan joukkoihin. Hän taisteli Libyassa, Egyptissä ja oli mukana vapauttamassa Pariisia.


title: Pierre Messmer

text: Toisen maailmansodan jälkeen Messmerilla oli lukuisia tehtäviä Ranskan siirtomaissa Afrikassa. Hän toimi Indokiinan siirtomaahallinnon tehtävissä 1947–1949, Mauritanian kuvernöörinä 1952–1954 ja Norsunluurannikon kuvernöörinä 1954–1956, sitten Kamerunin ylikomissaarina kunnes päätti siirtomaauransa toimimalla 1958–1960 Ranskan Länsi-Afrikan kuvernöörinä. Hän oli de Gaullen läheinen liittolainen ja armeijoiden ministeri 1960–1969, johon aikaan sijoittivat Algerian sodan päättyminen ja Ranskan nousu ydinasevallaksi. Hän oli myöhemmin pääministeri Pompidoun alaisuudessa.


title: Pierre Messmer

text: Messmer seurasi Maurice Schumannia Ranskan akatemiassa (tuoli 13) vuonna 1999.


title: Pyramidipeli

text: Pyramidipeli on käsite, jota Suomen rahankeräyslaissa käytetään pyramidihuijauksista.


title: Pyramidipeli

text: Pyramidipeli voidaan toteuttaa ketjukirjeenä, Ponzi-huijauksena tai monitasomarkkinoinnin tapaan järjestettynä, jolloin se muistuttaa tavanomaista kaupankäyntiä ja on tavattoman vaikea paljastaa, määritellä ja pysäyttää lain suomin keinoin. Kuluttajavalistus on tässä kohden osoittautunut tehokkaimmaksi keinoksi kuluttajien suojan parantamiseksi kaupankäynniksi naamioituja pyramidipelejä vastaan.


title: Pretty Hate Machine

text: Pretty Hate Machine (tunnetaan myös nimellä Halo 2) on yhdysvaltalaisen industrial/vaihtoehtorock-yhtyeen Nine Inch Nailsin vuonna 1989 julkaistu debyyttialbumi. Albumi on myynyt Yhdysvalloissa kolminkertaista platinaa.


title: Pretty Hate Machine

text: "Pretty Hate Machinen" juuret ulottuvat yhtyeen perustamisvuoteen 1988. Trent Reznor nauhoitti Clevelandin Right Track -studiossa demokappaleita ollessaan paikassa töissä. Demokappaleet saivat hyvää vastakaikua ja Reznor sai sopimuksen TVT Recordsilta.


title: Pretty Hate Machine

text: Albumi julkaistiin vuoden 1989 lokakuussa ja singlet ”Head Like a Hole”, ”Down in It” ja ”Sin” saivat radiosoittoa ja yhtye aloitti albumin pohjalta suuren livekiertueen, joka kesti vuoden 1991 syksylle saakka.


title: Georg Leber

text: Georg Leber (7. lokakuuta 1920 – 21. elokuuta 2012) oli saksalainen poliitikko.


title: Georg Leber

text: Leber syntyi Obertiefenbachissa, lähellä Limburg an der Lahnia. Palveltuaan toisen maailmansodan aikana Saksan ilmavoimissa, Luftwaffessa, hän liittyi vuonna 1947 Saksan sosiaalidemokraattiseen puolueeseen. Hän oli Saksan liittopäivien jäsenenä vuosina 1957–1983. Leber toimi muun muassa Saksan puolustusministerinä 1972–1978.


title: Georg Leber

text: Leber kuoli pitkän sairauden jälkeen elokuussa 2012.


title: Salvador Sánchez

text: Salvador Sánchez Santiago (s. 26. tammikuuta 1959, k. 12. elokuuta 1982) oli meksikolainen höyhensarjan ammattilaisnyrkkeilijä ja höyhensarjan maailmanmestari.


title: Salvador Sánchez

text: Sánchez, joka ryhtyi ammattilaiseksi jo 16 vuoden iässä vuonna 1975, voitti uransa 18 ensimmäisestä ammattilaisottelusta 17 tyrmäyksellä. Vaikka hän oli ruumiinrakenteeltaan pitkä ja laiha, oli hän myös voimakas iskijä. 9. syyskuuta 1977 hän pääsi haastamaan Antonio Becerran Meksikon kääpiösarjan mestaruudesta, mutta hävisi 12-eräisen kamppailun lopulta tuomariäänin. Kyseinen tappio jäi hänen uransa ainoaksi.


title: Salvador Sánchez

text: 2. helmikuuta 1980 Sánchez kohtasi yhdeksän kertaa peräkkäin mestaruuttaan onnistuneesti puolustaneen kovaiskuisen Danny Lopezin WBC:n höyhensarjan mestaruusottelussa ja voitti kamppailun 13. erässä teknisellä tyrmäyksellä. Hän puolusti mestaruuttaan saman vuoden aikana Ruben Castilloa, uudelleen Lopezia teknisellä tyrmäyksellä, Patrick Fordia ja tulevaa mestaria Juan LaPortea vastaan.


title: Salvador Sánchez

text: Seuraavana vuonna Sánchez voitti puolustusotteluissa Roberto Castanonin teknisellä tyrmäyksellä kymmenennessä erässä, WBC:n alemman höyhensarjan mestarin, tuolloin vielä voittamatonta ja 33:sta ottelustaan 32 tyrmäyksellä voittaneen Wilfredo Gomezin kahdeksannen erän tyrmäyksellä, ja uransa viimeiseksi jääneessä ottelussaan ja yhdeksännessä perättäisessä mestaruuden puolustuksessaan 21. kesäkuuta nuoren ja aggressiivisen ghanalaisen tulevan maailmanmestarin Azumah Nelsonin 15. erässä teknisellä tyrmäyksellä. Kolmen viikon kuluttua hän kuoli liikenneonnettomuudessa uuden Porsche-urheiluautonsa ratissa vain 23-vuotiaana.


title: Wacław Sierpiński

text: Wacław Sierpiński (14. maaliskuuta 1882 Varsova – 21. lokakuuta 1969 Varsova) oli puolalainen matemaatikko. Hänet tunnetaan erityisesti lukuteorian, funktioteorian ja topologian kehitykseen liittyvästä työstään. Sierpiński julkaisi uransa aikana yli 700 artikkelia ja 50 kirjaa.


title: Wacław Sierpiński

text: Sierpiński mukaan on nimetty kolme tunnettua fraktaalia (Sierpińskin kolmio, Sierpińskin matto ja Sierpińskin käyrä). Myös Sierpinskin luvut ja Sierpinskin epäyhtälö on nimetty hänen mukaansa.


title: Wacław Sierpiński

text: Sierpiński aloitti yliopisto-opintonsa Varsovan yliopistossa vuonna 1899 ja valmistui neljä vuotta myöhemmin. Vuonna 1903 hänen ollessaan yhä opiskelija, Varsovan yliopiston Matematiikan ja fysiikan laitos palkitsi Sierpińskin parhaasta lukuteoriaan liittyvästä esseestä. Hän ei kuitenkaan ollut halukas julkaisemaan työtään venäjänkielisenä, ja se julkaistiin vasta vuonna 1907 Samuel Dicksteinin lehdessä "The Works of Mathematics and Physics".


title: Wacław Sierpiński

text: Valmistuttuaan vuonna 1904 Sierpiński työskenteli matematiikan ja fysiikan opettajana Varsovassa. Koulun mentyä lakkoon Sierpiński päätti siirtyä Krakovaan suorittaakseen tohtorintutkinnon. Sierpiński oli Stanisław Zaremban oppilaana Jagellon yliopistossa, jossa hän opiskeli myös astronomiaa ja filosofiaa. Sierpiński sai tohtorin arvonsa vuonna 1908 ja hänet nimitettiin Lwówin yliopistoon (nyk. Lvivissä Ukrainassa).


title: Humalamäki

text: Humalamäki oli hyppyreistään tunnettu Jyväskylän Suurajojen erikoiskoe. Pikataipaleen reitti kulki Jyväskylän maalaiskunnan sekä Petäjäveden rajalla alkaen maalaiskunnan Humalamäen kylästä ja päätyen Petäjäveden puolelle Vehkasuolle. Pituutta erikoiskokeella oli ainoastaan muutama kilometri. Pikataipaleesta tuli silti erittäin suosittu, sillä etäisyys Jyväskylän keskustasta oli alle 20 kilometriä. Humalamäen suosiota lisäsi myös se, että Humalamäki perinteisesti ajettiin 1960- ja 1970-lukujen rallissa toisena erikoiskokeena, perjantai-iltana ensimmäisen auton stattiajan ollessa 18.40 kaikkien kilpailijoiden ollessa vielä yleensä mukana. Humalamäen suosituin katselupaikka oli sen alkupäässä ollut paloaukea, josta autoja pystyi seuraamaan liki kilometrin mittaisen matkan.


title: Humalamäki

text: Erikoiskokeen katsojat saivat todistaa monia tapahtumia. Esimerkiksi Leo Kinnusen Porschen kaasuvaijerin katkeamisen, jossa kartanlukijana toiminut Jorma Pulkkinen siirtyi takamoottorisen auton takapuskurille säätämään kaasua. Vuonna 1972 huomiota herätti Simo Lampisen edellisellä pikataipaleella Palsankylässä kaadettu, huonokuntoinen Saab. 1980-luvulla Jari Latvala ajoi EK:n loppupäässä ulos niin, että noin 20 senttiä paksu puu meni poikki.


title: Humalamäki

text: Vuonna 1984 jälkipäässä ajaneen brittikuljettaja Julian Roderickin (numerolla 48) auto syöksyi paloaukean suoran viimeisestä hyppystä yleisön joukkoon. Tilanteen johdosta kymmeniä ihmisiä, mukaan luettuna kilpailijapari, loukkaantui, osa vakavasti. Kuolonuhreja ei kuitenkaan syntynyt. Kyseisen tapahtuman johdosta Humalamäki poistettiin Jyväskylän MM-rallin erikoiskokeiden joukosta.


title: Humalamäki

text: MM-rallin jälkeen Humalamäkeä on satunnaisesti käytetty lähinnä talviralleissa.


title: Hitsauskoordinaattori

text: Hitsauskoordinaattori on henkilö, joka on vastuussa yrityksen hitsausmenetelmien pätevöinnistä.  Hitsauskoorinaattorin tehtävät ja vastuut on määritelty standardissa SFS-EN ISO 14731. Hitsauskoordinaattorin tehtäviin valmiuksia antaa pätevöityminen kansainväliseksi hitsausinsinööriksi, kansainväliseksi hitsausteknikoksi tai kansainväliseksi hitsausneuvojaksi. Suomessa tutkintoja voi suorittaa Suomen Hitsausteknillisen Yhdistyksen (SHY) hyväksymissä teknillisissä yliopistossa ja ammattikorkeakouluissa.


title: Broken

text: Broken (tunnetaan myös nimellä Halo 5) on yhdysvaltalaisen Nine Inch Nails -yhtyeen EP-levy vuodelta 1992. Se on myynyt Yhdysvalloissa platinaa ja sen kappale ”Wish” sai Grammy-palkinnon vuonna 1993. "Brokenin" jälkeen julkaistiin albumin remix-versio nimeltä "Fixed". Alun perin julkaisu sisälsi kaksi CD:tä, joista ensimmäinen sisälsi kuusi kappaletta ja toinen kappaleet ”Physical” ja ”Suck”, mutta kauppaketjujen alettua myydä EP:tä ilman bonuslevyä päätti Reznor sulauttaa bonusraidat samalle levylle.


title: Broken

text: EP:stä tehtiin myös 20 minuuttia pitkä "The Broken Movie", joka piti julkaista yleiseen levitykseen, mutta ei julkaistu sen sisältönsä takia, kappaleista ”Pinion”, ”Wish”, ”Help Me I Am in Hell”, ”Happiness in Slavery” ja ”Gave Up” tehtiin musiikkivideot kyseiseen elokuvaan, ainoastaan ”Wish” kappaleen musiikkivideota alettiin näyttää musiikkikanava MTV:llä, koska oli ainut, jossa ei ollut väkivaltaa.


title: Fixed

text: Fixed (tunnetaan myös nimellä Halo 6) on yhdysvaltalaisen yhtyeen Nine Inch Nailsin remix-EP vuodelta 1992. Albumi sisältää uudelleen miksattuja versioita "Brokenin" materiaalista, sekä yhden uuden kappaleen "Throw This Away".


title: Esiliina

text: Esiliina on kankaasta tai muusta materiaalista valmistettu vaate, joka peittää kehon etupuolen. Ravintolatyöntekijät käyttävät esiliinaa hygieenisistä syistä, mutta monilla muilla aloilla sitä käytetään suojaamaan vaatteita lialta tai vartaloa vaurioilta.


title: Esiliina

text: Esiliina on univormun osa useissa ammateissa, kuten tarjoilijoilla ja sairaanhoitajilla. Naiset käyttävät sitä myös joskus koristevaatteena.


title: Esiliina

text: Esiliinoja valmistetaan monista eri materiaaleista erilaisiin käyttötarkoituksiin. Kumisia esiliinoja käyttävät vaarallisten aineiden parissa työskentelevät henkilöt. Säteilyn lähettyvillä toimivat henkilöt käyttävät lyijystä valmistettuja esiliinoja. Sepät saattavat pukea painavia nahkaisia esiliinoja, joissa on paljon taskuja työkaluille.


title: Esiliina

text: Aikoinaan esiliina oli siveyden suojavaate, mutta se myös varjeli naista pahalta silmältä. Nuoren neidon kunniallisuus ja seksuaalinen koskemattomuus voitiin taata siten, että hänen mukaansa lähti esiliinaa käyttävä nainen. Näin vaate antoi nimen myös käyttäjälle: esiliina alkoi tarkoittaa yleensä vanhempaa naista, joka toimii nuoren naisen suojelijana miesseurassa. Suomessa tällaisia esiliinoja on ollut säätyläispiireissä. Nykyisin esiliinat suojelevat kansainvälisissä kauneuskilpailuissa missejä.


title: Jääkiekon maailmanmestaruuskilpailut 2008

text: Miesten jääkiekon 72. maailmanmestaruuskilpailut pelattiin 2. toukokuuta – 18. toukokuuta 2008 Halifaxissa, Nova Scotiassa ja Québecin kaupungissa Québecissä Kanadassa. Kisat olivat ensimmäiset miesten maailmanmestaruuskilpailut Kanadassa. Turnauksen voitti Venäjä, joka kaatoi isäntämaa Kanadan finaalissa jatkoajalla. Venäjä voitti turnauksessa kaikki ottelunsa, joista kaksi jatkoajalla ja yhden rangaistuslaukauskilpailussa. Mestaruus oli Venäjälle toinen Neuvostoliiton hajoamisen jälkeen. Suomi sijoittui turnauksessa kolmanneksi ja sai pronssia kukistetuaan pronssiottelussa Ruotsin.


text: Kisojen ottelut järjestettiin kahdella areenalla, Halifax Metro Centressä (10 595 istumapaikkaa) ja Colisée Pepsillä (15 750 istumapaikkaa).


text: Vuoden 2008 MM-kilpailuihin tuli muutamia sääntömuutoksia, jotka koskivat etenkin peliformaattia. Puolivälierät pelattiin uudella tavalla, sillä ne pelattiin välisarjojen sisällä lohkoittain. Aiemmin puolivälierissä välisarjan lohko E:n voittaja oli kohdannut Lohko F:n neljännen. Nyt puolivälierät menivät lohkoittain. Myös karsintavaihe oli kokenut muutoksen, sillä karsintalohko oli jätetty pois. Alkulohko A:n neljäs kohtasi lohko D:n neljännen ja lohko B:n neljäs kohtasi lohko C:n neljännen pudotusotteluissa. Ottelut pelattiin paras kolmesta -menetelmällä, ja sarjojen voittajat jatkoivat vuoden 2009 kisoissa. Suurin syy peliformaatin muuttumiseen oli Québecin ja Halifaxin pitkä välimatka.


text: Suuri muutos oli kaukalon koko. Edellisen kerran MM-tasolla oli pelattu kapeassa kaukalossa vuonna 1962, jolloin kisat järjestettiin Colorado Springsissä, Yhdysvalloissa. Kaukalon aluejako oli myös erilainen, sillä siniviivat olivat lähempänä keskiviivaa, minkä seurauksena hyökkäysalueet olivat eurooppalaista kaukaloita suuremmat. Lisäksi MM-kisoissa käytettiin vuonna 2008 neljän tuomarin järjestelmää, jossa jokaisessa pelissä oli kaksi erotuomaria sekä kaksi linjatuomaria.


text: Joukkueet oli jaettu neljään alkulohkoon IIHF-rankingin mukaisesti. Lohkoissa jokainen joukkue kohtasi toisensa kerran, otteluja kertyi siis kolme. Ottelut eivät voineet päättyä tasan. Varsinaisella peliajalla voitosta sai kolme pistettä. Mikäli peli päättyi varsinaisella peliajalla tasan, saivat molemmat joukkueet pisteen. Ylimääräisen pisteen sai ottelun joko 5 minuutin jatkoajalla (4–4-vastaan) tai rangaistuslaukauksilla voittanut joukkue.


text: Sarjataulukko


text: Ottelut


text:
Sarjataulukko
Ottelut


text: Välisarjaan etenee jokaisesta alkulohkosta kolme parasta. Välisarjassa joukkueet jaetaan kahteen lohkoon. Lohkossa E pelaavat A- ja D-lohkon kolme parasta, sekä lohkossa F ovat B- ja C-lohkon kolme parasta. Joukkueiden alkusarjassa pelaamat keskinäiset ottelut jäävät voimaan, joten kaikille maille tulee kolme ottelua. Joukkueet pelaavat omat välisarjansa samoilla paikkakunnilla kuin alkusarjan ottelutkin. E-lohko pelattiin Quebecissä ja F-lohko Halifaxissa.


text:
Molemmat sarjat pelataan paras kolmesta -menetelmällä. Pääsarja
Slovenia ja Italia putosivat seuraavaksi vuodeksi 1. divisioonaan, kun taas pääsarjaan seuraavaksi vuodeksi nousivat Itävalta ja Unkari


text: "O = Ottelut; M = Maalit; S = Syötöt; P = Pisteet; RM = Rangaistusminuutit; PP = Pelipaikka"


text: Maalivahdit, jotka ovat pelanneet 40% joukkueensa peleistä.


text: "M = Minuutit; T = Torjunnat; PM = Päästetyt maalit; PMK = Päästettyjen maalien keskiarvo; % = Torjuntaprosentti; N = Nollapelit"


text: Suomessa kisojen televisioinnista vastasi "Yleisradio". Kisojen kuvanlaatu Suomessa oli heikko, koska NTSC-järjestelmä piti skaalata PAL-järjestelmään. Kanadassa turnauksen välitti katsojille "The Sports Network".


title: Ain’Elisabet Pennanen

text: Ain'Elisabet Pennanen () oli suomalainen kirjailija ja runoilija.


title: Ain’Elisabet Pennanen

text: Pennasen vanhemmat olivat Heikki Pennanen ja Maria Sofia Sjödahl. Hän pääsi ylioppilaaksi 1902 ja suoritti talouskoulun opettajatarkurssin 1904. Ollessaan näyttelijänä Tampereen Teatterissa Pennanen tapasi näyttelijä Aarne Orjatsalon. Heillä oli lyhyt suhde, josta syntyi vuonna 1906 Jarno Pennanen. Tapauksesta syntyi skandaali Tampereella, koska Ain'Elisabet Pennanen kieltäytyi menemästä naimisiin Orjatsalon kanssa ja kasvatti poikansa yksinhuoltajana. Hän kirjoitti myös suhteesta avainromaanin "Voimaihmisiä" (1906), jossa Orjatsalo esiintyi hirviömäisen viettelijän, kapellimestari Georg Braunin muodossa. Samoihin aikoihin Ain'Elisabet Pennanen julkaisi myös esikoisrunokokoelmansa "Tshandalan vanki" (1907).


title: Ain’Elisabet Pennanen

text: Pennanen oli tämän jälkeen naimisissa 1911–1918 ruotsalaisen tohtori Bruno Rolfin kanssa. Avioliitosta syntyi Mirko-niminen poika, joka jäi kuitenkin avioerossa isänsä huostaan. Pennasella oli myös suhde erääseen italialaiseen taidemaalariin, mutta mies jätti Pennasen, kun heidän lapsensa syntyi kuolleena. Ensimmäisen maailmansodan aikaan Pennanen muutti 1916 Jyväskylään, jossa hän tutustui runoilija Juhani Siljoon. Siljon äiti ja sisar Miili Airila eivät hyväksyneet heidän suhdettaan vaan käynnistivät eronnutta Pennasta vastaan parjauskampanjan.


title: Ain’Elisabet Pennanen

text: Suomen sisällissodan aikana Juhani Siljo lähti sotaan valkoisten joukoissa osaksi näitä kiistoja pakoon. Siljon haavoituttua Pennanen matkusti Tampereelle etsimään häntä. Siljo kuoli haavoihinsa sairaalassa keväällä 1918, koska hän ei suostunut jalkansa amputoimiseen. Siljon kirjallinen jäämistö jäi Pennasen haltuun ja hän toimitti keskeneräisen runo- ja aforismiteoksen "Selvään veteen" julkaistavaksi.